Ini Persediaan Untuk Bersalin Di Hospital Perlu Bakal Ibu Ketahui, Barulah Tak Kelam-kabut

Apakah persediaan bersalin di hospital yang perlu
bakal ibu
 ketahui? Selain beg hospital, adakah terdapat borang pra pendaftaran hospital yang perlu diisi?

Untuk mendapatkan lebih banyak info tentang Kehamilan, sila dapatkannya
di sini.

Persediaan bersalin di hospital

Sebelum kita mengetahui apakah keperluan beg hospital yang perlu anda bawa, ada perkara penting lain harus diuruskan sebelum
 waktu bersalin tiba
.

Ia adalah soal pra pendaftaran hospital yang melibatkan borang maklumat peribadi dan kehamilan, insuran atau pembayaran nanti.

Sudah tentu anda tidak mahu memikirkan perkara ini sewaktu sedang
menahan sakit kontraksi
, bukan?

Pastinya situasi perlu mengisi borang semasa sedang
sakit ingin beranak
 akan menjengkelkan anda.

Cara terbaik adalah untuk melakukan persiapan awal dengan membuat pra pendaftaran sebagai persediaan bersalin di hospital atau sebarang pusat bersalin pilihan anda.

Memilih hospital dan pra pendaftaran

Selain beg hospital, pra pendaftaran ini adalah untuk melancarkan urusan dan
prosedur melahirkan anak
 nanti.

Ia adalah peluang untuk mengisi lebih awal pelbagai borang yang diperlukan untuk kemudahan rawatan kesihatan.

Ini juga bertujuan mempercepatkan proses kemasukan apabila tiba
tarikh jangkaan bersalin
.

Seperkara yang perlu anda ketahui, tidak semua hospital atau pusat bersalin menyediakan proses pra pendaftaran ini. Kebanyakannya melibatkan hospital atau pusat bersalin swasta.

Pra pendaftaran biasanya melibatkan:

Trimester pertama
: Lakukan tinjauan hospital yang menyediakan perkhidmatan bersalin. Lakukan lawatan untuk melihat kesesuaian. Jangan lupa dapatkan maklumat mengenai polisi hospital dan lain-lain

Trimester kedua
: Pilih hospital dan ia akan dinyatakan dalam rekod perubatan anda

Trimester kedua atau ketiga: Anda akan diberikan borang untuk diisi oleh hospital pilihan

Trimester ketiga
: Tunggu masa bersalin tiba dan jangan lupa bawa salinan borang pra pendaftaran dalam beg hospital anda

Kelengkapan beg hospital

Soal pra pendaftaran sebagai persediaan bersalin di hospital sudah anda ketahui. Bagaimana pula dengan kelengkapan yang perlu dibawa nanti?

Berikut antara senarai semak yang boleh membantu:

1. Lesen memandu atau kad pengenalan diri

2. Kad insurans atau sebarang dokumen hospital yang telah anda isi

3. Telefon dan pengecas

4.
Pakaian untuk bayi
 termasuklah stokin

5. Pakaian ibu untuk dipakai selepas dibenarkan pulang ke rumah. Sediakan pakaian yang selesa dan mudah dipakai

Seluar dalam
 tambahan yang sesuai dipakai bersama pad (tuala wanita)

Bra penyusuan
 dan lapik payudara untuk mengelakkan sebarang kebocoran jika anda merancang untuk
menyusukan bayi

6.
Beg tambahan kecil untuk mengisi sebarang bekalan atau cenderahati daripada pihak hospital yang mungkin diberikan

Barang yang harus dielakkan dalam beg hospital

Adakalanya bakal ibu akan membawa barang secara berlebihan. Namun ada sesetengah barangan yang tidak seharusnya dibawa ke hospital, seperti:

Terlalu banyak pakaian untuk ibu dan bayi – elakkan berlebihan atau ia hanya akan menyusahkan anda

Barangan berharga! Tidak perlu memakai barangan kemas atau apa sahaja barangan bernilai. Beringat itu adalah lebih baik, bukan?

Wang tunai yang banyak

Sediakan penjaga di rumah

Mempunyai anak lain?

Jangan lupa untuk menyediakan penjaga untuk mereka semasa anda berada di wad bersalin. Pastikan anda mudah untuk menghubungi penjaga tersebut, tidak kira masa.

Jika mempunyai haiwan peliharaan, hantarkan ia kepada pusat jagaan haiwan untuk sementara.

Baca juga:

Mengemas rumah untuk menyambut kepulangan bayi

Selain menyediakan beg hospital, kebanyakan parents terlupa mengenai hal ini. Dan kemudiannya akan menyebabkan anda menjadi kelam kabut.

Jadi, bersih dan kemaskan rumah lebih awal bersama pasangan sebelum tiba tarikh jangkaan bersalin.

Jika ada anak yang lain, libatkan mereka untuk membersihkan rumah bagi menyambut ketibaan
bayi baharu
.

Sekiranya mampu, anda boleh mengupah syarikat yang menyediakan perkhidmatan membersih dan mengemaskan rumah.

Apa lagi perkara yang terbaik selain pulang ke rumah bersama bayi dengan keadaan rumah yang kemas dan bersih

Selain beg hospital, kerusi keselamatan bayi juga penting!

Jangan lupa untuk membeli kerusi keselamatan bayi dan memasangnya lebih awal sebelum tiba hari bersalin.

Jika tidak pasti, anda boleh bertanya dan mendapatkan bantuan penjual kerusi keselamatan bayi mengenai cara pemasangan yang betul.

Selain beg hospital, selesaikan hal pendaftaran!

Untuk memudahkan proses kemasukan, pastikan anda menyelesaikan hal pra pendaftaran hospital (jika perlu) dengan lebih awal.

Ia dapat membantu mengurangkan tekanan apabila tiba saat untuk beranak nanti! Ingat, hospital yang anda pilih adalah pilihan anda sendiri!

Jika terdapat sebarang keraguan atau masih tidak pasti hospital yang menjadi pilihan untuk
melahirkan anak
 nanti, rujuklah kepada doktor untuk mendapatkan pandangan dan kepastian.


Daging, Adakah Baik untuk Kesihatan?

Benarkah khasiat daging lembu lebih tinggi daripada kambing?

Tidak kira sama ada daging lembu atau kambing, umumnya daging merupakan antara jenis makanan yang sering diambil oleh kebanyakan individu.

Namun sejauh mana kebaikannya pada tahap kesihatan kita? Ikuti artikel ini untuk mengetahui dengan lebih lanjut.

Untuk mendapatkan lebih banyak info tentang Pemakanan Sihat, sila dapatkannya
di sini.

Khasiat daging lembu vs daging kambing

Kedua-dua daging ini mengandungi banyak nutrisi dan zat-zat penting. Kedua-duanya juga mempunyai kualiti yang hampir sama.

Secara perbandingan,
kandungan protein
 dalam lembu dan kambing adalah tidak jauh beza, tetapi kandungan lemak mungkin berbeza.

Dari sudut kalori dan lemak,
kalori daging lembu
 adalah pilihan yang lebih sihat berbanding kambing.

100 gram
daging lembu
mengandungi 217 kalori, 26.1 gram protein dan 4.2 gram lemak berbanding kambing yang mengandungi 258 kalori, 25.6 gram protein dan 8.8 gram lemak.

Melihat kepada vitamin dan mineral pula, lembu dan kambing, kedua-duanya hampir sama kaya dengan:

Zink
.

Selenium.

Fosforus.

Zat besi
.

Tembaga.

Potassium.

Magnesium
.

Sodium.

Vitamin B, K dan D.

Walau bagaimanapun, daging kambing mengandungi protein yang lebih berkhasiat. Ini adalah kerana kebanyakan kambing tidak diproses dan diternak di dalam ladang tertutup sepertimana lembu.

Daging kambing tandingi khasiat daging lembu?

Kualiti dan khasiat daging banyak bergantung kepada jenis makanan yang diberikan kepada binatang tersebut.

Daging daripada binatang yang diberikan rumput adalah lebih sihat dan bersih.

Jika perlu membuat pilihan, kambing secara amnya lebih sihat kerana perusahaan lembu yang sangat meluas pada hari ini menyebabkan susah untuk mendapatkan lembu yang diternak
secara organik
 dan diberikan makanan rumput.

Kebanyakannya
memberikan gandum
 sebagai makanan kerana lebih murah dan menggemukkan lembu.

Manakala kambing pula kebiasaannya diusahakan serta diberikan makanan yang lebih organik dan semula jadi.

Kandungan lemak dalam kambing adalah lebih tinggi, tetapi lemak tersebut adalah lemak sihat.

 Kandungan lemak omega-3 yang sihat untuk jantung adalah lebih banyak memandangkan ia mengambil rumput sebagai makanan.

Tambahan pula, kualiti dari sudut kelembutan dan rasa tentunya lebih baik bagi daging kambing berbanding lembu. Ini menjadikan ia pilihan utama.

Apa pun pilihannya, daging merah harus dielakkan daripada menjadi santapan harian anda.

Kajian mendapati bahawa pengambilannya secara berlebihan meningkatkan
risiko sakit jantung,
 diabetes dan mengurangkan jangkaan umur.

Benarkah daging kambing penyebab tekanan darah tinggi?

Kebanyakan orang yang menghidap penyakit
 hipertensi
 atau darah tinggi akan mengehadkan atau mengelakkan daripada memakan kambing kerana ia dikhuatiri akan menyebabkan tekanan darah naik.

Daging merah tidak sepatutnya dimakan terlalu banyak kerana ia mempunyai kandungan lemak tepu yang cukup tinggi yang boleh
meningkatkan kolesterol
 dan menyebabkan penyakit jantung.

Oleh itu, pastikan pengambilan
 lemak tepu
daripada makanan tidak boleh melebihi 20 gram setiap hari.

Umumnya, terdapat 6 gram lemak tepu dalam khasiat daging lembu dan 2.5 gram dalam ayam bagi setiap hidangan. Sementara itu, lemak tepu dalam daging kambing adalah hanya sekitar 0.71 gram per 100 g.

Baca juga:

Kambing kaya dengan lemak tak tepu, iaitu sekitar 1 gram setiap bahagian, berbanding dengan lembu atau
ayam.

 Lemak tak tepu adalah sejenis lemak baik yang membantu mengimbangi paras kolesterol darah, mengurangkan keradangan dalam badan dan menstabilkan degupan jantung.

Memakan daging kambing tidak menyebabkan hipertensi. Bagaimanapun terdapat beberapa faktor yang mana meningkatkan tekanan darah.

Teknik masakan salah

Tekanan darah tinggi berlaku selepas memakan kambing menyebabkan ramai menyangka khasiat daging lembu lebih baik. Namun selalunya keadaan ini disebabkan teknik memasak yang salah.

Memasaknya dengan cara goreng,
bakar atau panggang
 akan meningkatkan kalori dalam makanan.

Teknik memasak ini kebanyakannya memerlukan minyak masak, mentega atau marjerin yang kemudian menjadi lemak dan diserap oleh daging. Ini menyebabkan kalori makanan tinggi mencapai 64%.

Pengambilan kalori yang tinggi dalam badan akan berubah menjadi lemak, dari semasa ke semasa ia berkumpul dalam saluran darah dan menyebabkan tekanan darah meningkat.

Jika anda ingin makan daging kambing tetapi bimbang mengenai risikonya terhadap kesihatan, sebaiknya elakkan hidangan kambing bergoreng, dibakar atau dipanggang.

 Sebaliknya olah makanan kepada cara memasak lain iaitu sup. Tambahkan juga sayuran kaya serat, vitamin dan mineral bersama hidangan kambing anda.

Kesimpulan

Untuk menentukan sama ada khasiat daging lembu atau daging kambing lebih baik, ia bergantung kepada jumlah pengambilan dan cara penyediaannya.

Ini kerana kedua-dua daging haiwan ini menawarkan khasiat tersendiri.

Sekira ada keraguan, berundinglah dengan doktor untuk mendapatkan lebih kepastian.


2 Resipi Lempeng @ Peknga Kelapa Ini Buat Anda Teringat Kampung, Rasa Macam Nenek Masak

Buat ibu-ibu di luar sana, ada ketikanya tekak kita teringinkan satu hidangan yang
simple
 tetapi menyelerakan. Namun, tidak tahu apakah hidangan yang boleh disediakan sebagai satu kepuasan. Apa kata kita buat lempeng kelapa pula kali ini? Kami kongsikan dua cara buat lempeng kelapa di bawah ini.

Ia bukan sahaja mudah, malah pastinya amat sedap. Cubalah!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Lempeng @ peknga kelapa, hidangan menggamit memori

Lempeng nyiur atau kelapa boleh dikatakan sebagai satu hidangan klasik yang biasanya dinikmati oleh orang-orang kampung.

Jika pulang ke desa, nenek pasti akan memasak lempeng ini sewaktu makan pagi
atau sarapan
.

Walaupun bahan yang digunakan untuk membuat lempeng ini amat ringkas, namun tiada siapa yang boleh menafikan keenakannya.

Hidangan lempeng nyiur ini biasanya dimakan bersama sambal tumis
ikan bilis
.

Namun, ia juga sedap dicicah bersama kuah gulai atau kari mengikut selera masing-masing.

Buat anda yang sudah lupa cara buat lempeng kelapa, boleh ikuti resipi di bawah ini.

Cara buat lempeng kelapa 1: Lempeng nyiur
legend

Untuk membuat lempeng atau peknga kelapa
legend
 ini, ia tidaklah sesukar mana, anda hanya perlu ikuti langkah dan sukatan seperti yang tertera di bawah ini:

Bahan-bahan yang diperlukan:

2 cawan kelapa yang sudah diparut

1 cawan
tepung gandum

¼ cawan santan kelapa

1 cawan air kelapa atau air kosong

1 sudu teh
garam

Cara-caranya:

Satukan kesemua bahan-bahan di atas ke dalam satu besen besar. Kemudian, gaul sebati.

Jika adunan terlalu cair, anda boleh tambahkan sedikit tepung. Gunakan sukatan sudu untuk mengelakkan adunan menjadi terlalu pekat.

Jika adunan menjadi terlalu pekat, tambahkan air sedikit demi sedikit.

Untuk melihat adunan yang baik, cuba angkat dengan menggunakan senduk. Jika adunan turun dengan agak lambat, bermakna ia siap untuk dimasak.

Sapukan
sedikit minyak
 atau
marjerin
 pada kuali. Tuangkan satu senduk adunan dan ratakan. Masak seketika sehingga agak garing.

Siap untuk dihidang. Hidangkan bersama sambal tumis atau kuah gulai ikan.

Cara buat lempeng kelapa 2: Lempeng nyiur gebu-gebas

Selain daripada resipi di atas, ada satu lagi cara yang ingin kami kongsikan di sini.

Memandangkan ada daripada kita yang gemarkan lempeng gebu dan lembut, ini resipi yang paling sesuai untuk anda.

Bahan-bahan yang diperlukan:

2 cawan
tepung gandum

2 cawan kelapa yang telah diparut

1 biji telur

2 sudu besar
minyak masak

1 sudu besar gula

1 sudu teh
serbuk penaik

1 sudu teh garam

500 ml
air kelapa
 atau air biasa

Cara-caranya:

Masukkan
telur
, minyak masak, gula, garam dan sedikit air ke dalam mesin pengisar terlebih dahulu. Kemudian kisar sehingga kembang.

Seterusnya, masukkan serbuk penaik bersama-sama tepung gandum secara berselang-seli dengan air. Ini untuk mengelakkan tepung menjadi berketul jika dimasukkan kesemuanya. Selain itu, ia juga memudahkan proses membancuh dalam mesin pengisar tersebut.

Setelah siap diadun, keluarkan adunan daripada mesin pengisar dan masukkan ke dalam mangkuk atau besen. Kemudian, masukkan
kelapa parut
 dan gaulkan sehingga sebati.

Biarkan adunan berehat seketika sekurang-kurangnya 1 jam. Untuk mendapatkan lempeng kelapa yang gebu dan lembut, langkah ini amat penting.

Setelah adunan mengembang, anda boleh mula memanaskan kuali dan sapukan sedikit minyak atau marjerin.

Tuangkan sesenduk adunan dan biarkan ia masak. Tip penting: Pastikan lempeng sudah mengeluarkan buih dan agak kering terlebih dahulu sebelum anda membalikkannya.

Setelah lempeng masak, ia siap untuk dihidang bersama kuah pilihan anda.

Kesimpulan

Ada kalanya, hidangan
simple
 seperti inilah yang memberikan kepuasan kepada diri kita. Ia bukan sahaja ringkas, malah sedap dan mudah disediakan.

 Selain itu, hidangan orang-orang lama seperti ini boleh mengingatkan kita kepada suasana kampung halaman pada suatu ketika dahulu.

 Siapa sahaja yang tidak rindukan suasana pagi di kampung yang jauh daripada hiruk-pikuk kota bukan?

Jadi, anda boleh cuba resipi lempeng atau peknga kelapa di rumah hari ini.

Anak-anak di rumah juga pasti akan menggemarinya.

Selamat mencuba dua resipi ini dan kongsikannya bersama ahli keluarga dan rakan-rakan yang lain!


KKM Larang Penjualan Produk Acnotin dalam Talian

Kementerian Kesihatan Malaysia (KKM) melarang sebarang penjualan ubat terkawal produk Acnotin atau produk-produk yang mengandungi Isotretinoin menerusi dalam talian, tidak kira melalui media sosial atau platform e-dagang.

Ketua Pengarah Kementerian Kesihatan Malaysia, Datuk Dr. Noor Hisham Abdullah
 berkata, penjualan ubat terkawal secara dalam talian adalah jelas menyalahi undang-undang, berikutan ubat tersebut hanya boleh diberikan kepada pesakit melalui preskripsi yang sah oleh pengamal perubatan berdaftar, atau pakar.

Beliau memaklumkan,
semua pembekalan ubat-ubatan yang mengandungi racun adalah tertakluk kepada Akta Racun 1952. Bahan aktif Acnotin iaitu Isotretinoin dikelaskan sebagai Racun Kumpulan B di bawah Jadual Pertama Akta Racun 1952.

“Bagi pembekalan ubat-ubatan mengandungi racun Kumpulan B, ahli farmasi berlesen hanya boleh membekalkan ubat-ubat tersebut kepada pesakit melalui preskripsi yang sah yang dikeluarkan oleh pengamal perubatan berdaftar, pengamal pergigian berdaftar atau pegawai veterinar.

“Walau bagaimanapun, Isotretinoin mempunyai kesan sampingan teratogenik dan boleh menyebabkan kecacatan kelahiran. Oleh itu, Pihak Berkuasa Kawalan Dadah (PBKD) telah memutuskan bahawa ubat ini hanya boleh dipreskripsi dan digunakan oleh doktor pakar dalam bidang dermatologi,” katanya dalam satu kenyataan rasmi.

Di samping itu, beliau menegaskan bahawa kementerian akan mengenakan tindakan kepada mana-mana pihak yang
didapati melanggar undang-undang berhubung penjualan barangan tersebut.

KKM juga komited dalam usahanya untuk menangani isu penjualan tersebut, dengan menubuhkan
satu jawatankuasa khas bagi melakukan analisis aktiviti-internet termasuk memantau serta menyiasat mana-mana aktiviti penjualan produk farmaseutikal termasuklah produk Acnotin secara dalam talian.

Bermula 2017 hingga November 2018, sebanyak 50 laman sesawang dan media sosial berkaitan penjualan produk Acnotin telah disaring, dipantau dan diambil tindakan di seluruh Malaysia. S
elain itu, kementerian juga turut memantau platform e-dagang melibatkan penjualan produk farmaseutikal yang tidak berdaftar, dicampur racun dan juga kosmetik yang mengandungi racun untuk tujuan jualan di platform-platform ini telah dikenalpasti dan diambil tindakan dalam tempoh tersebut.

KKM telah mengambil inisiatif mengadakan aktiviti dialog bersama-sama dengan pihak yang berkepentingan termasuklah pengendali platform e-dagang serta menjalankan
Kempen Kesedaran Waspada Pembelian Ubat secara dalam talian, yang
bertujuan untuk memberi pendidikan kepada orang ramai tentang bahayanya pembelian ubat melalui cara tersebut.

“Aktiviti ini melibatkan hebahan mesej kesedaran menerusi aplikasi
Whatsapp
, membuat posting di dalam akaun
Facebook
 rasmi kementerian dan Program Perkhidmatan Farmasi, mewujudkan laman khas
www.pharmacy.gov.my/waspada-belian-ubat-online.html
, penulisan berkenaan bahaya pembelian ubat di dalam portal sebenarnya.my dan juga semua media elektronik melalui bantuan Kementerian Komunikasi dan Multimedia Malaysia (KKMM) dan SKMM,” katanya.

Kementerian turut menyeru kerjasama dan komitmen daripada pelbagai agensi kerajaan dan swasta bagi memastikan usaha ini dapat diselesaikan.


Ada Kencing Kotor Dan Risau Nak 'Bersama' Suami, Buat 5 Langkah Ini Untuk Elak Risiko

Jangkitan salur kencing (UTI) atau biasa kita panggil penyakit UTI merupakan satu keadaan kesihatan yang lazim dialami terutamanya dalam kalangan wanita.

Ini berikutan struktur anatomi sistem urinari mereka lebih memudahkan kuman untuk merebak masuk.

Mungkin anda tertanya-tanya,
adakah kita boleh melakukan hubungan seks semasa alami penyakit UTI?

Secara ringkasnya, jawapan kepada persoalan tersebut adalah “BOLEH”.

Namun, apabila kita mempertimbangkan beberapa faktor dan risiko, kebanyakan pakar perubatan tidak menggalakkan hubungan seks dalam kalangan mereka yang masih mengalami UTI.

Ia bukan pada konteks “bolehkah”, tetapi lebih kepada “patutkah mereka yang mengalami UTI melakukan hubungan seks”.

Berikut merupakan beberapa perkara yang anda perlu fikirkan sebelum membuat keputusan untuk bersenggama semasa mengalami UTI.

Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Urologi, sila dapatkannya
di sini.

Rasa sakit dan ketidakselesaan berpunca daripada simptom penyakit UTI

Selain daripada demam, mereka yang didiagnosis dengan masalah jangkitan salur kencing boleh mengalami simptom seperti berikut:

Kekerapan kencing meningkat

Sakit ketika kencing

Sakit pada bahagian pinggul

Bagi wanita yang mengalami penyakit UTI, objek yang masuk ke dalam faraj termasuk jari atau penis semasa penetrasi
boleh menyebabkan kesakitan.

Simptom ini boleh menyebabkan rasa tidak selesa semasa melakukan hubungan seks.

Jika pasangan melakukan seks tanpa perlindungan, saluran kencing pada penis juga boleh mengalami proses iritasi akibat UTI.

Mungkin ada yang lebih cenderung untuk melakukan hubungan seks anal namun bukan semua selesa dengan teknik seks tersebut.

Seks oral juga boleh menyebabkan kuman
 seperti bakteria dan virus tersebar dari kemaluan ke mulut.

Jika anda ingin melakukan hubungan seks ketika menghidapi masalah UTI, pastikan anda memilih posisi seks yang boleh memberikan keselesaan kepada pasangan.

Sekiranya anda masih berasa sakit walaupun sudah mendapatkan rawatan, sila rujuk dengan doktor anda.

Jangkitan kuman masuk ke dalam tubuh badan

Hubungan seksual merupakan salah satu daripada cara lazim jangkitan merebak masuk ke dalam tubuh badan manusia.

Menurut kajian yang dijalankan pada tahun 1999 oleh Fakulti Perubatan Kolej Virginia, 90% masalah jangkitan salur kencing adalah disebabkan oleh
bakteria Escherichia coli (E-coli).

Memandangkan bakteria tersebut kebiasaannya hidup di dalam usus besar manusia, jangkitan boleh beralih daripada dubur, ke tangan dan kemudian ke kemaluan.

Penggunaan alat mainan seks juga boleh meningkatkan risiko jangkitan.

Sekiranya anda sudah mempunyai
 penyakit UTI semasa seks penetrasi
 berlaku dengan individu berjangkit, jangkitan sekunder atau jangkitan baharu boleh berlaku.

Perkara ini menyebabkan masalah UTI sedia ada sukar untuk sembuh.

Penyebaran kuman UTI kepada individu lain

Walaupun secara teknikalnya UTI tidak dianggap sebagai penyakit berjangkit, ia boleh tersebar kepada pasangan.

Sebagai contoh, bakteria E-coli yang dibincangkan sebentar tadi.

Ia boleh beralih daripada dubur ke kemaluan dan disebarkan kepada pasangan melalui
seks tanpa perlindungan.

Ada juga kes penyakit UTI yang merupakan komplikasi kepada jangkitan kelamin (STI) seperti trichomoniasis.

Mereka yang mendapat STI juga berisiko untuk mengalami masalah jangkitan salur kencing.

Anda mungkin berminat:

Jangan Seronok Sangat Nak Telan Sperma Suami, Ambil Tahu Risiko Jangkitan Kelamin Ini Dulu!

Semburit, Satu Tabiat Seks yang PALING Berisiko Untuk Jangkitan Kelamin – Anda Tahu Tentangnya?

Bagaimana jika saya masih mahu melakukan hubungan seks?

Jika anda masih mahu bersenggama dengan pasangan walaupun sedang mengalami penyakit UTI, ada beberapa langkah yang boleh diambil untuk mengurangkan risiko jangkitan.

Pastikan anda menggunakan perlindungan seperti kondom. Ia bagi mengelakkan sebarang
jangkitan kelamin atau UTI berjangkit kepada pasangan.

Kencing sebelum dan selepas anda melakukan hubungan seks. Walaupun nampak leceh dan tidak berapa romantik, ia boleh merendahkan risiko jangkitan UTI.

Jika anda melakukan hubungan seks anal,
pastikan anda membasuh kemaluan selepas melakukan hubungan seks.

Jangan berselang seli di antara dubur dan faraj. Kuman dari dubur boleh beralih dan menyebabkan jangkitan di dalam sistem urinari.

Pastikan anda mendapatkan rawatan jika didiagnosis dengan penyakit UTI. Oleh sebab antibiotik dan ubat lain memerlukan preskripsi daripada doktor, jadi ia tidak boleh dibeli melalui pihak ketiga.

Konklusi

Walaupun penyakit UTI sering dipandang ringan, jika tidak dirawat ia boleh menyebabkan komplikasi yang lebih serius.

Sekiranya anda mengalami simptom berikut, sila dapatkan rawatan daripada doktor dengan kadar segera:

Kencing berdarah

Sakit pinggang teruk pada bahagian belakang

Keluar cecair asing daripada kemaluan


Tingkah Laku Berbeza, Ini 5 Tanda Anak Autisme Umur 3 Tahun, Parents Mohon Alert!

Bagi ibu bapa yang melihat perubahan tertentu pada si kecil, mungkin akan bertanya adakah itu tanda anak autisme umur 3 tahun? Baca selanjutnya untuk jawapan.

Untuk mendapatkan lebih banyak info tentang Keibubapaan, sila dapatkannya
di sini.

Apa itu autisme?

Autisme adalah antara gangguan perke
mbangan sa
raf yang biasa berlaku. Ia dicirikan dengan cabaran interaksi sosial, komunikasi dan fleksibiliti dalam pemikiran dan tingkah laku.

Individu autistik mungkin mengalami kesukaran berhubung dengan sekelilingnya, membina persahabatan dan memahami perasaan pihak lain.

Mereka juga mungkin mempunyai pemikiran berulang dan melakukan pengulangan tingkah laku.

Mereka juga selalu mempunyai
co-occurring
atau komorbid dalam keadaan berikut:

Sawan

Gangguan pencernaan

Masal
ah ps
ikiatri seperti kegelisahan atau kemurungan

Baca juga:

Simptom dan tanda anak autisme umur 3 tahun

Apa tanda anak autisme
? Berikut adalah jawapannya:

Pengasingan sosial

Anak autistik tidak bermain dengan individu lain. Mereka mungkin:

Bermai
n sendiri
an

Tidak mempunyai minat untuk bersosial

Elak berkongsi mainan

Tidak memahami permainan mengambil giliran

Tidak menyahut
panggilan nama
 mereka

Tidak faham permainan
pretend play

Beza ekspresi emosi salah satu tanda anak autisme umur 3 tahun

Individu autistik mengalami pelbagai emosi tetapi mereka menyatakannya secara berbeza.

Anak autisme berusia 3 tahun mungkin:

Mengalami kesukaran berbincang atau meluahkan perasaan mereka

Menghadapi masalah memahami perasaan pihak lain

Sukar untuk ditenangkan atau dihiburkan

E
kspresi muk
a tidak mengikut dengan emosi dalaman

Elakkan
sentuhan fizikal
 dengan individu lain

Kaku apabila dipeluk

Tidak menunjukkan emosi apabila ditinggalkan ibu bapa

Tanda anak autisme umur 3 tahun #Kesukaran komunikasi

Autisme dicirikan oleh kesukaran berkomunikasi. Pada usia 3 tahun, kanak-kanak autistik boleh:

Menunjukkan
kelewatan pertuturan
 dan kemahiran bahasa

Bercakap secara mendatar atau berlagu

Langsung tidak bercakap

Hindari hubun
gan m
ata

Kurang mengekspresi perasaan

Tidak menjawab soalan dengan betul

Mengulangi kata-kata individu lain

Menggunakan perkataan, frasa atau bunyi berulang – dikenali sebagai
 echolalia

Gunakan kata ganti nama salah, contohnya “kamu” dan bukannya “saya”

Tiada
gerak badan
 seperti menunjuk atau melambai

Tidak bertindak balas apabila ditunjukkan sesuatu

Tidak memahami gurauan yang bersesuaian dengan usia

Tingkah laku

Kanak-kanak autisme sering menunjukkan tingkah laku yang kelihatan luar biasa atau berulang, seperti:

Mengepak tangan berulang kali

Berpusing

Goyang ke depan dan ke belakang

Tertarik
dengan mainan
 atau aktiviti tertentu

Mempunyai tingkah laku obsesif

Menyusun mainan dengan tertib

Hiperaktif pada situasi tertentu

Tempoh fokus
 singkat

Mempunyai rutin harian tertentu

Menunjukkan kegelisahan, kemarahan atau kekecewaan apabila rutin terganggu

Tanda anak autisme umur 3 tahun lain

Simptom lain yang kemungkinan boleh dialami anak autistik:

Agresif

Impulsif

Mencederakan diri sendiri

Tindak balas mendalam terhadap bunyi, bau, tekstur, warna atau rasa

Panas baran

Tabiat makan
 luar biasa

Tidak semua anak autistik menunjukkan gejala yang dikongsikan di atas. Atas sebab itu diagnosis dengan profesional amat penting.

Simptom autisme pada anak lebih berusia

Anak autistik yang mula bersekolah atau remaja, mungkin akan mengalami lebih banyak cabaran berbeza berkaitan komunikasi, sosialisasi dan tingkah laku.

Keperluan untuk rutin

Keutamaan untuk bersendirian

Kekurangan persahabatan

Agresif

Kekecewaan apabila rutin harian terganggu

Kegelisahan

Kesukaran untuk berbual

Meningkatkan atau menurunkan
deria bau
, rasa, sentuhan, penglihatan dan pendengaran

Obses dengan topik atau aktiviti tertentu

Masalah mentafsir isyarat bukan lisan dan sosial

Sukar mengikut
peraturan sekolah
 atau sukan

Postur atau pergerakan luar biasa seperti menggigit atau menjentik jari

Corak dan nada pertuturan luar biasa

Sekiranya terdapat sebarang keraguan atau kebimbangan mengenai keadaan si kecil, berundinglah dengan doktor bagi mendapatkan lebih kepastian.


7 Tip Berpuasa Ketika Sakit Tekak

Apabila menjalani puasa, sistem imun anda boleh berkurang dan anda lebih terdedah kepada virus dan bakteria. Anda juga mungkin mengalami sakit tekak disebabkan oleh jangkitan bakteria. Jadi bagaimana jika anda berpuasa, ketika mengalami sakit tekak? Baca tip sihat di bawah untuk menjalani puasa walaupun diserang sakit tekak.

Apabila berjumpa doktor semasa sakit tekak

Pada asasnya,
sakit tekak
 bukan sejenis jangkitan yang serius. Penyakit ini akan hilang dalam masa kira-kira seminggu. Walau bagaimanapun, dalam beberapa kes, sakit tekak boleh menyebabkan komplikasi agak membimbangkan. Terutamanya jika anda sudah mempunyai penyakit yang menyerang sistem imun tubuh seperti HIV / AIDS atau kanser.

Anda juga perlu buat pemeriksaan dengan doktor anda jika keradangan di tekak tidak sembuh walaupun selepas beberapa minggu, atau jika anda demam melebihi 38 darjah Celsius, kesukaran menelan atau bernafas, atau suara anda hilang.

Tip untuk menjalani puasa dengan sakit tekak

Anda sebenarnya masih boleh berpuasa walaupun dengan sakit tekak. Walau bagaimanapun, perlu diingatkan garis panduan berikut untuk berpuasa dengan lancar dan untuk menyembuhkan sakit tekak anda dengan cepat.

Bernafas melalui hidung, bukan melalui mulut

Sebagai peraturan umum apabila anda sakit tekak, jangan bernafas melalui mulut. Bernafas melalui mulut akan membuat tekak anda kering dan sakit. Jika anda juga selsema, ia adalah mungkin anda tidak sedar bernafas melalui mulut kerana hidung tersumbat. Tetapi selagi anda menyedarinya, pastikan anda sentiasa bernafas melalui hidung.

Memakai topeng dan elakkan bercakap

Sama seperti bernafas melalui mulut, bercakap terlalu banyak akan membuatkan tekak lebih kering. Ini kerana apabila anda bercakap, udara dan pelbagai zarah asing seperti habuk akan masuk ke tekak melalui mulut.

Hadkan bercakap sebanyak mungkin jika anda mempunyai sakit tekak. Untuk mengelakkan udara, kotoran, bakteria, atau zarah asing yang memasuki mulut dan membuat tekak lebih menyakitkan, pakai topeng muka sepanjang hari.

Mengelakkan udara atau bilik yang kering

Udara atau bilik berhawa kering akan mengurangkan pengeluaran air liur dan lendir di tekak. Hasilnya,
keradangan
 boleh menjadi lebih buruk. Jadi, elakkan bilik sejuk atau udara terbuka di mana udara kering.

Jika boleh, pasang humidifier dan elakkan penggunaan kipas angin. Jika anda menggunakan penghawa dingin (AC), menetapkan suhu yang tidak terlalu sejuk dan angin tidak bertiup terlalu cepat ke arah anda.

Berkumur dengan air garam

Air garam terbukti dapat mengurangkan kerengsaan dan keradangan di tekak. Jadi, anda boleh berkumur dengan garam yang telah dilarutkan dalam segelas air suam 3 kali sehari.

Apabila membilas dengan air garam, jangan telan. Hanya berkumur sambil mendongak untuk beberapa saat. Pastikan cecair menyentuh tekak, kemudian meludah keluar. Jika air garam rasa terlalu kuat, campurkan dengan satu sudu teh
madu
.

Mulakan makanan yang mudah ditelan

Dalam usaha mengurangakn kerengsaan lebih buruk, pilih makanan yang mudah ditelan seperti sup. Elakkan makanan goreng, keropok, atau tebal, makanan masin yang boleh membuat tekak anda walaupun sakit. Pastikan anda juga
minum banyak air
selepas berbuka puasa.

Menyedut wap

Jika tekak anda terasa sangat kering dan tidak selesa, cuba bernafas wap daripada air panas. Membawa air panas yang cukup dan tuangkan dalam mangkuk, kemudian letakkan mangkuk di bawah muka anda dan bernafas seperti biasa. Menyedut wap melalui hidung.

Anda boleh menutup kepala dan mangkuk anda dengan tuala atau kain untuk meningkatkan keberkesanan. Ulang beberapa kali sehari untuk membuat tekak anda lebih selesa.

Rehat

Dalam usaha untuk berpuasa manakala yang mempunyai sakit tekak, rehat adalah kuncinya. Dr. Jeffrey Linder dari Boston, Amerika Syarikat mengatakan bahawa untuk tubuh berfungsi terhadap jangkitan, anda perlu mendapatkan rehat yang secukupnya. Pastikan anda tidur selama tujuh hingga sembilan jam sehari. Selain itu, anda harus mengelak daripada bekerja lebih masa atau berjaga sehingga lewat.


Jangkitan saluran pernafasan (RTI)

Definisi

Apa itu Jangkitan saluran pernafasan (RTI)?

Saluran pernafasan terbahagi kepada saluran udara atas dan bawah. Saluran udara atas atau saluran pernafasan atas termasuk laluan hidung, sinus paranasal, faring dan bahagian laring di atas kord vokal. Saluran udara bawah atau saluran pernafasan bawah pula termasuk bahagian larinks di bawah kord vokal, trakea, bronkus dan bronkiol. Paru-paru boleh dikategorikan sebagai saluran pernafasan bawah atau sebagai entiti asing dan termasuk bronkiol pernafasan, saluran alveolar, kantung alveolar dan alveolar.

Jangkitan saluran pernafasan (respiratory tract infection, RTI) ialah mana-mana jangkitan virus atau bakteria yang berlaku di saluran udara atas dan bawah. Secara normalnya, ia terbahagi kepada 2 kategori:

Jangkitan saluran pernafasan atas – melibatkan hidung, sinus dan tekak.

Jangkitan saluran pernafasan bawah – melibatkan saluran udara dan paru-paru.

Apakah kebarangkalian Jangkitan saluran pernafasan (RTI)?

Ia adalah kerap berlaku dan ia dikatakan sebagai salah satu sebab utama orang pergi ke farmasi. Ia paling kerap berlaku kepada kanak-kanak. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Jangkitan saluran pernafasan (RTI)?

Simptom kebiasaannya bermula 2 ke 3 hari selepas jangkitan dan kekal selama 2 ke 14 hari. Kebanyakannya berlaku di hidung, tekak dan telinga termasuk sakit tekak, batuk kering, demam rendah, mata berair, suara serak, lendir pekat dan hidung tersumbat dan berair. Bersin, sakit kepala, hilang selera dan penat adalah simptom yang lain.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Ada haru berjumpa doktor jika anda mengalami mana-mana dari keadaan berikut:

Simptom menunjukkan anda mungkin menghidapi pneumonia – contohnya jika anda batuk lendir dan kahak berdarah

Anda mengalami kondisi jantung, paru-paru, hati atau buah pinggang yang telah sedia ada

Anda mengalami keaddan paru-paru jangka masa panjang seperti penyakit pulmonari obstruktif kronik (COPD) atau asma.

Anda mengalami keadaan yang mengesani sistem saraf seperti multiple sclerosis

Anda mengalami cystic fibrosis atau bronkiektasis

Anda mempunyai sistem imun yang lemah

Batuk anda kekal melebihi 3 minggu, hilang berat, sakit dada atau ketumbuhan di tengkuk.

Adalah disyorkan untuk anda berjumpa doktor jika anda berumur lebih 65 tahun dan mengalami batuk serta 2 atau lebih faktor yang disenaraikan di atas, atau anda berumur lebih 80 tahun dan mengalami batuk serta satu dari faktor berikut:

Anda pernah ditahan di hospital bila-bila sepanjang tahun yang lalu

Anda menghidapi diabetes jenis 1 atau 2

Anda mempunyai sejarah kegagalan jantung

Anda sedang mengambil jenis ubat steroid yang dikenali sebagai glukokortikoid oral – contohnya prednisolone.

Punca

Apakah punca Jangkitan saluran pernafasan (RTI)?

Terdapat lebih 200 virus dan bakteria yang terkait dengan RTI. Ia boleh tersebar melalui beberapa cara. Jika anda mengalami jangkitan seperti demam, titisan kecil cecair mengandungi virus demam dilepaskan di udara apabila anda bersin atau batuk. Jika ia disedut oleh seseorang, dia mungkin akan dijangkiti.

Jangkitan juga boleh tersebar melalui sentuhan tidak langsung. Contohnya, jika anda demam dan anda menyentuh hidung atau mata sebelum menyentuh satu objek atau permukaan, virus tersebut boleh dipindahkan ke orang lain apabila mereka mententuh objek atau permukaan tersebut.

Cara terbaik untuk mengelakkan penyebaran jangkitan ialah dengan mengamalkan penjagaan kebersihan seperti membasuh tangan secara berkala menggunakan sabun dan air suam.

Faktor-faktor Risiko

Apakah yang meningkatkan risiko saya kepada Jangkitan saluran pernafasan (RTI)?

Terdapat banyak faktor risikonya seperti:

Sistem imun yang lemah akan mengurangkan kemampuan badan untuk melawan demam atau jangkitan bakteria.

Terdedah kepada sumber jangkitan.

Cara hidup dan diet yang tidak sihat.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Jangkitan saluran pernafasan (RTI) didiagnosis?

Berjumpa doktor tidak diperlukan bagi jangkitan yang ringan. Simptom-simptom yang teruk atau lebih dari seminggu mungkin memerlukan kepada ujian untuk memeriksa jangkitan strep, jangkitan sinus atau pneumonia.

Bagaimana pesakit Jangkitan saluran pernafasan (RTI) dirawat?

Untuk demam biasa, hanya simptom akan dirawat dengan mendapatkan rehat yang cukup, cecair (air, jus buah, teh, minuman berkabonat), berkumur air garam dan menggunakan acetaminophen untuk sakit kepala atau demam. Makan seperti biasa.

Ubat demam melalui kaunter (dekongesti, penghilang batuk, acetaminophen dan NSAID) boleh menghilangkan simptomnya tapi tidak boleh mencegah, merawat atau memendekkan tempoh demam. Kebanyakannya juga mempunyai kesan sampingan. Anti-histamin melalui kaunter boleh membantu hidung dan mata berair.

Kadangkala, seseorang mungkin mendapat jangkitan bakteria selepas demam yang memerlukan doktor untuk menggunakan antibiotik untuk merawatnya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Jangkitan saluran pernafasan (RTI)?

Gaya hidup dan kaedah pengubatan sampingan berikut mungkin membantu anda mengatasi jangkitan saluran pernafasan:

Titisan air garam boleh membantu hidung tersumbat.

Gunakan picagari mentol getah untuk membersihkan hidung tersumbat bagi kanak-kanak. Cairkan rembesan hidung yang likat dengan titisan campuran air garam.

Sila fahami bahawa cuaca sejuk tidak berkemungkinan terkait dengan peluang anda mendapat demam atau jangkitan lain.

Membasuh tangan dengan kerap mengurangkan peluang mendapat jangkitan.

Ikut diet yang sihat dan seimbang dengan buah-buahan sitrus dan sumber vitamin yang lain kerana ia boleh merangsang sistem imun anda.

Belajar tetang penggunaan antibiotik. Ia tidak digunakan untuk demam biasa kerana antibiotik tidak membunuh virus. Jika doktor anda memperskrip antibiotik untuk jangkitan bakteria, sila patuhi arahan dengan teliti.

Sila hubungi doktor jika anda mengalami simptom jangkitan bakteria sekunder.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Vitreus Kabur (Vitreous Opacity)

Definisi

Apakah itu vitreus kabur?

Vitreus kabur adalah keadaan apabila anda mengalami floaters (objek terapung) di dalam mata.  Floaters adalah bintik-bintik kecil yang terapung dan melayang merentasi medan penglihatan anda. Ia akan tampil apabila anda melihat kepada sesuatu yang terang, seperti kertas putih atau langit biru. Ia boleh membuatkan anda rasa terganggu, tetapi ia sepatutnya tidak mengganggu penglihatan anda.

Apakah kebarangkalian kelegapan vitreus?

Vitreus kabur boleh menjejaskan pesakit pada mana-mana peringkat umur. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Ketahui simptom-simptomnya

Apakah simptom-simptom kelegapan vitreus?

Simptom yang lazim bagi vitreus kabur ialah :

Bintik-bintik pada penglihatan anda yang kelihatan seperti serpihan-serpihan gelap dan bebenang telus yang terapung

Bintik-bintik yang beralih apabila anda mengalihkan mata anda. Jadi apabila anda cuba untuk melihatnya, ia akan segera beredar daripada medan penglihatan anda.

Bintik-bintik yang sangat ketara apabila anda melihat latar belakang kosong yang terang seperti langit biru dan dinding putih

Bintik-bintik yang akan tenggelam dan beredar daripada pandangan anda.

Floaters mendapat namanya kerana ia terapung di dalam mata anda. Ia cenderung untuk beralih arah apabila anda cuba memberikan fokus kepadanya. Sekali anda mengalaminya, ia tidak akan pergi, tetapi keadaan tersebut boleh bertambah baik dari masa ke semasa.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus hubungi doktor anda  sekiranya mengalami perkara-perkara berikut:

Floaters di dalam mata bertambah berbanding biasa

Floaters yang baru yang datang secara mengejut

Melihat kerlipan cahaya

Penglihatan bahagian tepi menjadi gelap (Kehilangan penglihatan periferi)

Simptom yang tidak menyakitkan ini adalah berpunca dari retinal yang tercarik, dengan atau tanpa retinal tercabut – kondisi yang mengancam penglihatan dan memerlukan perhatian segera.

Ketahui puncanya

Apakah yang mengakibatkan vitreus kabur?

Kebanyakan floaters adalah bintik-bintik kecil protein yang dipanggil kolagen. Ia adalah sebahagian daripada bahan-bahan seperti gel di belakang mata anda yang dipanggil vitreus. Semakin anda berumur, gentian protein yang menghasilkan vitreus mengecil menjadi serpihan-serpihan yang bergumpal. Bayang-bayang yang  ia hasilkan pada retina anda itulah yang digelar sebagai floaters. Sekiranya anda melihat kerdipan cahaya, itu adalah kerana vitreus telah tercabut daripada retina. Berikut adalah punca kepada kondisi tersebut.

Perubahan mata yang terkait dengan umur: Floaters mata biasa berlaku disebabkan perubahan yang berlaku kepada vitreus dari masa ke semasa – bahan seperti jeli yang memenuhi bola mata anda dan membolehkan ia mengekalkan bentuk bulatnya. Semakin lama, vitreus menjadi separa cair — proses yang menyebabkan vitreus tercabut daripada bahagian dalam bebola mata. Apabila vitreus semakin mengecut dan tergantung, ia bergumpal dan menjadi seperti bebenang. Serpihan-serpihan ini menghalang cahaya daripada melaluinya lalu menghasilkan bayang-bayang pada retina.

Keradangan di bahagian belakang mata
: uveitis posterior adalah keradangan pada lapisan uvea di bahagian belakang mata. Uveitis posterior yang boleh menyebabkan floaters mata, terjadi mungkin hasil daripada jangkitan atatu keradangan.

Pendarahan dalam mata
: Pendarahan dalam vitreus mempunyai banyak sebab, termasuklah kecederaan atau masalah pembulu darah..

Retina tercarik: Retina boleh tercarik apabila vitreus yang tergantung menarik retina dengan kuat .Tanpa rawatan, retinal tercarik boleh membawa kepada kondisi yang lebih teruk, retina tercabut — pengumpulan cecair di belakang retina yang menyebabkan ia terpisah daripada belakang mata anda. Sekiranya tiada rawatan yang diberikan , ia boleh menyebabkan buta yang kekal selamanya.

Ketahui faktor risiko

Apakah yang meningkatkan saya kepada risiko?

Terdapat banyak faktor risikonya seperti:

Berumur lebih 50 tahun

Rabun jauh;

Trauma pada mata;

Komplikasi daripada pembedahan katarak

 Retinopati
Diabetik
;

Radang mata.

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakan kelegapan vitreus didiagnosis?

Doktor akan menjalankan pemeriksaan mata yang lengkap termasuklah meluaskan anak mata (pupil) untuk melihat bahagian belakang mata dengan baik.

Bagaimanakan kelegapan vitreus dirawat?

Floaters mata sangat mengjengkelkan dan mengambil masa untuk menyesuaikan diri dengannya. Namun, selepas beberapa ketika, anda akan mampu untuk menghiraukannya atau anda akan merasakannya lebih kurang daripada biasa.

Sekiranya floaters mengganggu penglihatan anda, yang jarang-jarang sekali berlaku, anda mungkin memerlukan rawatan. Pilihan rawatan yang ada termasuklah:

Menggunakan laser untuk menghapuskan floaters. Pakar oftalmologi akan menyasarkan laser khas pada floaters di dalam vitreus, yang akan menghancurkan dan membuatkannya kurang disedari. Sebahagian orang yang menerima rawatan ini mengatakan penglihatan mereka bertambah baik, yang lain pula berkata terlalu sedikit perbezaan atau tiada perubahan langsung.

Risiko terapi laser termasuk boleh merosakkan retina anda sekiranya tidak disasarkan dengan betul. Pembedahan laser untuk merawat floaters tidak selalu digunakan.

Pembedahan untuk membuang vitreus.. Pakar oftalmologi akan membuang vitreus tersebut melalui bukaan kecil dan menggantikannya dengan cecair yang membantu untuk mengekalkan bentuk bulat mata. Pembedahan mungkin tidak mampu mengalihkan semua floaters, dan floaters baru boleh terhasil selepas pembedahan. Risiko vitrektomi termasuklah pendarahan dan retinal tercarik.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas ?

Gaya hidup dan kaedah pengubatan sampingan berikut mungkin membantu anda mengatasi vitreus kabur:

Kebanyakan floaters mata berlaku hasil daripada proses penuaan semula jadi. Anda mungkin tidak boleh mengelakkan floaters, tapi anda boleh pastikan yang ia bukan berpunca daripada masalah yang serius. Sebaik sahaja anda menyedari floaters mata, sila berjumpa pakar oftalmologi. Mereka akan memastikan floaters mata anda bukan berpunca daripada masalah serius yang boleh merosakkan penglihatan anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bahaya Jika Terhidu Semburan Nyamuk, Ini Cara Gunakannya Dengan Betul!

Nyamuk banyak dalam rumah ketika waktu malam? Pasti anda akan cepat-cepat ambil penyembur atau racun nyamuk untuk bunuh semua nyamuk tersebut, bukan?

Jadi apa solusinya? Sembur racun serangga sekali pada waktu senja (maghrib) dan mungkin lagi sekali pada waktu sebelum tidur
untuk elakkan gigitan nyamuk.

Namun, racun serangga yang berbentuk semburan kesannya adalah sementara. Oleh itu, pasti ada yang gunakan ubat nyamuk berbentuk lingkaran ataupun petak yang perlu dibakar sepanjang malam untuk menghalau nyamuk.

Tetapi, pernahkah anda terfikir mengenai keselamatan anda jika tidur di samping racun nyamuk yang sentiasa ON? Jika ia bahaya pada nyamuk, bagaimana pula dengan manusia?

Pyrethroid dalam ubat nyamuk

Pyrethroid merupakan salah satu kompaun aktif dalam racun serangga. Buat pengetahuan pembaca, racun ini digunakan secara meluas untuk mengawal nyamuk dalam aktiviti pertanian.

Selain itu, bahan ini juga terkandung dalam kebanyakan ubat nyamuk yang terdapat di pasaran.

Permethrin, resmethrin dan sumithrin merupakan antara contoh pyrethroid yang terkandung dalam
spray
 nyamuk yang anda gunakan setiap hari.

Bahan ini bukan sahaja efektif, malah selamat digunakan oleh manusia. Komponen yang dihasilkan daripada bunga
chrysanthemum
 ini dikategorikan sebagai tidak beracun.

Namun, ia boleh menyebabkan sesak nafas jika dihidu dalam kuantiti yang banyak.

Racun serangga yang dijual di pasar raya
 diformulasi dalam kepekatan yang amat rendah untuk tujuan menghalau nyamuk.

Selain ubat nyamuk, pyrethroid juga dapat ditemui di dalam syampu kutu, syampu untuk haiwan peliharaan dan juga di dalam bahan yang digunakan semasa
fogging.

Penyembur nyamuk, bahaya ke?

Sehingga kini, racun nyamuk yang digunakan masih lagi dalam ketegori selamat dan tidak berbahaya kepada kesihatan manusia.

USEPA telahpun membuat pelbagai kajian tentang kesan penggunaan ubat nyamuk yang mengandungi pyrethroid kepada manusia.

Namun, bahan kimia ini ternyata selamat dan mempunyai kesan yang amat sedikit ataupun tiada langsung terhadap kesihatan manusia.

Pyrethroid yang dihidu oleh manusia daripada penyembur nyamuk akan masuk ke dalam badan dan keluar sebagai air kencing ataupun air besar.

Selain itu, bahan ini juga tidak kekal lama dalam tubuh badan manusia. Ia dapat dikumuhkan oleh badan dalam masa yang sangat pendek.

Walau bagaimanapun, jika anda terdedah kepada terlalu banyak semburan nyamuk, anda akan mengalami pening kepala, rasa mual,
muntah-muntah
 dan juga cirit-birit.

Selain itu, racun serangga juga akan terurai dengan sendirinya jika terdedah terlalu lama kepada cahaya matahari.

Oleh itu, sukar untuk individu yang menggunakan racun nyamuk untuk terkena keracunan kronik disebabkan bahan kimia dalam semburan nyamuk.

Gigitan nyamuk mungkin tidak akan membuatkan anda rasa apa-apa,
 lebih-lebih lagi ketika anda sedang tidur.

Namun, bukan gigitannya yang menjadi masalah, tetapi rasa gatal yang amat sangat setelah digigit nyamuk!

Kesan gigitan pula selalunya lebih teruk kepada individu yang
mempunyai alahan ataupun kanak-kanak
.

Mereka mungkin akan mengalami reaksi alergi seperti pening kepala dan juga demam.

Selalunya, rasa gatal ini akan beransur hilang selepas beberapa jam.

Walau bagaimanapun, gigitan nyamuk boleh sebabkan
penyakit yang lebih teruk seperti aedes
, malaria dan juga
chikungunya.
 Kesemua penyakit tersebut boleh membawa maut.

Anda mungkin juga berminat:

Anda Perasan Nyamuk Macam Asyik Gigit Anda Saja Banding Orang Lain? Ini Mungkin Sebabnya!

Tahukah Anda Bagaimana Nyamuk Menghidu Kehadiran Manusia Melalui Peluh?

Cara menggunakan penyembur nyamuk dengan betul

Di Malaysia,
demam denggi menyerang secara bermusim
. Jangkitan selalunya amat teruk di kawasan bandar dan kawasan sekitarnya.

Oleh itu, rakyat Malaysia sudah biasa menggunakan semburan nyamuk. Namun, bagaimana hendak pastikan cara penggunaan
spray
 nyamuk adalah berkesan dan selamat?

Baca label pada permukaan botol semburan nyamuk. Lihat arahan yang dipaparkan.

Jika ada makanan berdekatan, tutup bekas makanan dan peralatan memasak.

Elakkan
spray
 daripada terkena mulut, tangan dan telinga.

Tinggalkan bilik selama 15 minit selepas semburan. Tutup semua tingkap dan pintu untuk pastikan keberkesanan racun serangga.

Pastikan keadaan bilik terbuka dan mempunyai pengaliran udara yang baik ketika anda masuk semula.

Jauhkan tin penyembur daripada api.

Sembur semula hanya apabila perlu.

Penyembur nyamuk selamat jika digunakan

Kepada orang ramai yang masih ragu-ragu untuk menggunakan racun nyamuk, usah takut lagi! Semburan nyamuk nyata selamat kepada manusia dan hanya berbahaya kepada nyamuk.

Selain itu, jika anda mahu gunakan semburan nyamuk, pastikan anda lakukannya dengan cara yang betul. Jangan sembur pada kawasan mata ataupun mulut.

Selain itu, jauhkan juga semburan nyamuk daripada api dan juga capaian kanak-kanak. Jika anda amalkan semua ini, anda tidak ada apa-apa isu tentang keselamatan semasa menggunakan racun nyamuk.


Perkembangan Janin: Apa yang Perlu Diketahui oleh Pasangan

Perkembangan janin adalah sesuatu yang sangat diambil berat oleh pasangan suami isteri untuk memastikan perkembangannya sentiasa dapat diperhatikan, dirasai dan dipantau untuk mengelakkan sebarang komplikasi yang boleh menyebabkan janin menjadi tidak aktif. Perkembangan janin boleh diperhatikan mengikut minggu, daripada minggu pertama hinggalah ke minggu ke-40 atau 42. Berikut merupakan perkembangan janin mengikut minggu sehinggalah ke tarikh
due date
 kelahiran bayi.

Minggu 1

Minggu pertama kehamilan mungkin mengelirukan. Biasanya pada ketika anda mengetahui anda hamil, anda sudah sekurang-kurangnya 4 minggu dalam fasa kehamilan. Adalah sukar untuk mengetahui tarikh tepat apabila telur anda disenyawakan sementara tarikh mula kitaran haid anda adalah sangat jelas. Atas sebab ini, doktor mengira usia kehamilan anda dengan menggunakan hari pertama haid terakhir anda
(last menstrual period)
.

Minggu 2

Sewaktu minggu ini, badan anda mungkin menunjukkan tanda persediaan menerima pembentukan bayi. Pada penghujung minggu ini, telur anda akan dilepaskan, menunggu untuk disenyawakan. Tahukah anda jantina anak anda boleh ditentukan pada waktu ini? Tetapi, anda tidak akan mengetahuinya sehinggalah kehamilan mencapai usia 18 hingga 20 minggu.

Minggu 3

Walaupun anda mungkin tidak merasa kehamilan tetapi ada bayi yang tumbuh dan membesar dalam diri anda. Telur yang disenyawakan akan melalui proses pembahagian sel. Selepas 30 jam telur tersebut akan terbahagi kepada dua sel, kemudian 4 sel, kemudian lapan, dan berterusan terbahagi sambil bergerak daripada tiub fallopian ke uterus. Apabila sampai di uterus, kumpulan sel ini kelihatan seperti bebola kecil dan dipanggil embrio. Embrio tersebut akan menjadi berlohong dan diisi dengan cecair- dikenali sebagai blastosis. Berdekatan dengan waktu penghujung minggu, blastosis akan menempel dirinya pada dinding uterus. Proses ini dinamakan implantasi.

Minggu 4

Perkembangan janin anda sekarang bersaiz biji popi, iaitu lebih kurang 2 mm. Pada waktu ini bayi anda secara teknikalnya dipanggil embrio. Sewaktu fasa perkembangan ini, sel mula berkembang dalam semua organ penting bayi: otak, jantung, paru-paru, organ dalaman. Tangan dan kaki juga akan mula terbentuk. Untuk menyediakan perlindungan,
amniotic sac
 dan
yolk sac
 akan mula terbentuk di sekitar embrio.
Yolk sac
 akan menyediakan darah dan membantu memberikan nutrien kepada embrio sehinggalah plasenta mengambil alih tugas tersebut.

Minggu 5

Anak anda sekarang seperti saiz biji-bijan dan mungkin lebih kelihatan seperti berudu kecil berbanding bayi. Pada saat ini, janin tersebut mempunyai sejumlah besar sel. Tiub neural akan membentuk spinal cord di sepanjang embrio dan membentuk otak, sementara bahagian tengah membesar ke dalam embrio akan membentuk jantung janin. Pada waktu ini, plasenta dan membran lain yang berbentuk jari juga mula berkembang. Nutrien daripada ibu akan menyeberangi plasenta serta membran tersebut untuk membekalkan nutrien kepada janin.

Minggu 6

Perkembangan janin anda kini sebesar biji kacang dhal dengan panjang 0.6 cm. Pada minggu keenam, otak dan sistem saraf bayi sedang berkembang pada kadar yang laju. Beg optik di kedua belah sisi janin – yang kemudiannya akan menjadi sebahagian daripada mata – akan berkembang pada minggu ini. Tanda beralun pada janin akan membentuk bahagian dalam telinga, yang telah mula berkembang. Jantung janin akan mula berdegup pada masa ini dan boleh dikesan melalui ultrabunyi. Sistem pencernaan dan pernafasan bayi juga telah terbentuk. Putik sel akan berkembang menjadi tangan dan kaki.

Minggu 7

Kandungan anda kini berkembang pantas dan mencapai saiz buah beri, berukuran kira-kira 1.27 cm. Kandungan anda sudah mula menyesuaikan diri dengan kehidupan dalam rahim. Dalam minggu ini, tali pusat yang menghubungkan anda dan bayi anda mula terbentuk. Tali pusat membekalkan oksigen dan nutrien daripada darah kepada bayi anda di samping menyingkirkan bahan kumuh daripada bayi. Selain itu, paru-paru, buah pinggang dan saluran gastrousus bayi anda berterusan membentuk.

Minggu 8

Minggu ini perkembangan janin anda adalah kira-kira saiz kacang merah dengan panjang 2.7 cm. Kandungan akan sentiasa bergerak dan berubah dalam badan anda. Salah satu perubahan ini termasuklah perkembangan jari dan jari kaki. Embrio anda akan mula semakin kelihatan seperti bayi. Sebelum ini jari tangan dan kaki bayi anda bercantum, kini mereka mula terpisah. Bahagian atas bibir bayi, hidungnya yang kecil dan kelopak matanya mula terbentuk.

Minggu 9

Bayi anda berkembang pesat dan kini kira-kira saiz sebiji anggur, seberat kira-kira 28 gram dengan kepanjangan kira-kira 2.54 cm. Perkembangan jantung bayi anda hampir selesai, dengan pembahagian kepada empat kamar berasingan. Injap mula terbentuk, menghasilkan denyutan jantung janin yang kuat.

Minggu 10

Dalam minggu ini, perkembangan janin anda bersaiz seperti buah zaitun yang seberat 7 gram dan kira-kira 2.54 cm dari kepala ke kaki. Pada minggu ke-10, semua organ-organ bayi telah terbentuk tetapi masih memerlukan masa untuk matang sebelum kelahiran. Tulang dan tulang rawan pada kaki bayi anda sedang terbentuk untuk perkembangan lutut dan buku lali. Pada masa yang sama juga, tangan akan terbentuk dan menjadi kuat. Tulang semakin kuat, dan gigi sedang terbentuk di bawah gusi tetapi tidak akan memecahkan gusi sehinggalah usia bayi sekurang-kurangnya 6 bulan.

Minggu 11

Sekarang bayi anda adalah sebesar buah tin dengan panjang lebih kurang 3 cm dari kepala ke kaki. Untuk menyokong pertumbuhan bayi anda, saluran darah anda dalam plasenta semakin meningkat dari segi saiz dan bilangan untuk menyampaikan nutrien yang mencukupi kepada bayi. Bayi anda sekarang bukan lagi embrio dan kini telah membentuk janin. Kepala bayi anda masih berkembang dan kebiasaannya mengambil lebih separuh daripada kepanjangan bayi.

Minggu 12

Sekarang perkembangan janin anda bersaiz sebesar limau kasturi dengan berat kira-kira 15 g dengan kepanjangan daripada kepala ke kaki kira-kira 5 cm. Dalam minggu ini, sebahagian besar organ-organ bayi anda sedang berkembang tetapi masih memerlukan masa untuk matang sepenuhnya bagi berfungsi dengan baik. Antara organ-organ yang berkembang, adalah organ-organ dalam sistem pencernaan. Bayi anda sudah mula berlatih pergerakan pencernaan. Ini mungkin melibatkan refleks seperti menggenggam, menghisap dan juga sedu.

Minggu 13

Anda kini hamil 13 minggu. Janin anda panjang seperti kacang panjang, iaitu kira-kira 7 cm dari kepala ke kaki dan berat kira-kira 30g. Tali pusat bayi melekat pada plasenta yang semakin membesar yang membekalkan semua keperluan penting kepada bayi anda. Berat plasenta anda kira-kira 30 gram sekarang tetapi akan berkembang menjadi hampir 900 gram. Pita suara bayi anda juga terbentuk.

Minggu 14

Selamat datang ke trimester kedua anda! Ini adalah peristiwa penting dalam perkembangan bayi anda. Bayi anda sekarang bersaiz seperti sebiji limau, seberat kira-kira 45 gram dengan panjang sekitar 9 cm dari kepala ke kaki. Dalam minggu ini, rambut / bulu bayi anda akan mula tumbuh. Rambut berkembang bukan sahaja di kepala dan kening malah di seluruh badan. Lapisan bulu nipis yang meliputi bayi anda dipanggil lanugo. Ini membantu menghangatkan bayi anda.

Minggu 15

Kini, perkembangan janin semakin berkembang dengan saiz sebiji epal, mempunyai berat sekitar 75 gram dan kepanjangan 10 cm dari kepala ke kaki. Bayi anda terus berkembang dan bergerak tangan dan kakinya. Tidak lama lagi anda akan mula merasa pergerakan bayi anda. Bayi anda juga belajar bagaimana untuk bernafas, menelan dan menghisap dan melakukan amalan seharian ini untuk memahirkan dirinya sebagai persediaan untuk kehidupan selepas kelahiran.

Minggu 16

Janin anda berkembang mencapai saiz avokado, seberat kira-kira 100 gram dan kepanjangan sekitar 12 cm dari kepala ke kaki. Tulang belakang dan otot kecil di belakang bayi anda semakin kuat, menjadikan lebih mudah baginya untuk meluruskan badan. Otot-otot di muka bayi anda juga semakin kukuh. Ini bermakna bayi anda boleh membuat ekspresi muka seperti juling, sedih dan tersenyum.

Minggu 17

Bayi anda kini sebesar saiz lobak putih (turnip), seberat kira-kira 150 gram dan kepanjangan daripada kepala ke kaki kira-kira 12 cm. Kini, terdapat beberapa lemak terkumpul pada badan bayi anda. Lemak badan bayi anda akan terus berkembang dan menjadi dua pertiga daripada berat badan bayi sewaktu kelahiran. Lemak badan adalah penting untuk memanaskan bayi anda.

Minggu 18

Bayi anda kini kira-kira saiz lada benggala, seberat kira-kira 200 gram dan panjang kira-kira 14 cm dari kepala ke kaki. Bayi anda sudah mula bergerak sedikit. Anda boleh berasa bayi anda berpusing dan menendang. Anda juga mungkin merasa bayi anda menguap dan tahu jika dia mempunyai masalah. Telinganya juga sedang berkembang dan akan dapat mendengar suara anda.

Minggu 19

Bayi anda sekarang adalah dalam saiz tomato, dengan berat kira-kira 240 gram dan panjang daripada kepala ke kaki sekitar 15 cm. Bayi anda kini dilindungi oleh lapisan lilin putih untuk kulit sensitif. Lapisan lilin ini akan hilang pada akhir kehamilan, jadi bayi pramatang sering diliputi dalam lilin apabila dilahirkan.

Minggu 20

Bayi anda kini mempunyai saiz seperti sebiji pisang, kira-kira 25 cm panjang dengan berat sekitar 315 g. Bayi anda kini mengambil lebih banyak ruang dan pertumbuhan berterusan akan memberikan tekanan pada paru-paru, perut, pundi kencing dan buah pinggang anda.

Minggu 21

Pada masa ini, perkembangan janin anda sebesar saiz seperti lobak merah. Kepanjangan janin dari kepala ke tumit kira-kira 26.7 cm dan berat kira-kira 340 g. Sebelum ini, air ketuban bertindak seperti kusyen dan memberi sokongan untuk bayi dalam rahim, kini ia mempunyai tujuan lain. Usus bayi anda telah berkembang secukupnya untuk menyerap sedikit air gula, yang ditelan dan melalui sistem pencernaan dalam usus besar. Walau bagaimanapun, sebahagian besar pemakanan bayi disediakan melalui plasenta.

Minggu 22

Bayi anda sekarang mempunyai saiz sebesar labu dengan kepanjangan 27.9 cm daripada kepala ke kaki dan berat 453 g. Anak anda sudah mula kelihatan seperti bayi dengan bibir, lekuk mata dan kening sudah semakin jelas. Tunas rasa telah mula terbentuk pada lidah. Bayi kini boleh merasa sentuhan dengan mengusap muka atau menghisap ibu jari, serta merasa bahagian badan yang lain dan melihat cara mereka bergerak.

Minggu 23

Pada waktu ini, bayi anda seperti saiz buah mangga besar dengan berat 453 g dan kepanjangan 27.9 cm. Walaupun lemak mula terkumpul dalam badan bayi anda, kulitnya masih longgar dan berkedut. Senaman harian bayi anda melibatkan pergerakan otot pada jari, tangan dan kaki yang dapat anda rasai pada abdomen.

Minggu 24

Pada waktu ini perkembangan janin anda seperti saiz jagung, dengan kepanjangan hampir sekaki dan berat sekitar 113 g berbanding minggu lepas. Bayi anda masih menerima oksigen melalui plasenta. Tetapi, apabila dilahirkan, paru-parunya akan mula berfungsi dan dipenuhi oksigen. Bagi menyediakan diri untuk fungsi tersebut, bayi anda akan menghasilkan surfaktan.

Minggu 25

Pada masa ini, bayi anda bersaiz seperti sebiji lobak dengan purata berat 680 g dan 37.6 cm panjang daripada kepala ke tumit. Anda mungkin perasan bahawa bayi terjaga untuk sementara waktu dan tidur kebanyakan masa. Anda akan menyedari aktiviti janin dengan lebih mudah apabila anda tidak aktif. Pendengaran bayi anda terus berkembang dan kini dia boleh mendengar suara anda.

Minggu 26

Perkembangan janin anda sekarang bersaiz seperti panjang daun bawang daripada kepala ke tumit, iaitu 39 cm dan berat sekitar 750 g. Walaupun mata bayi anda tertutup beberapa bulan yang lepas, tidak lama lagi matanya akan terbuka dan boleh berkelip. Bergantung kepada bangsa atau etnik, sesetengah bayi akan dilahirkan dengan mata hitam atau coklat kehitaman.

Minggu 27

Bayi anda kini seperti saiz kubis bunga. Jika bayi anda membesar dengan sihat, beratnya sekitar 900 g dengan kepanjangan 36.8 cm. Daripada permulaan minggu pertama trimester ketiga, bayi anda semakin menyerupai rupanya waktu kelahiran kelak. Walaupun paru-paru, hati, dan sistem imun masih memerlukan masa untuk matang sepenuhnya, jika bayi dilahirkan sekarang, dia masih mempunyai peluang yang baik untuk hidup.

Minggu 28

Bayi anda kini bersaiz seperti terung, dengan berat 1 kg dan panjang 38 cm daripada kepala ke tumit. Pada pertemuan pranatal anda yang seterusnya, doktor mungkin akan memaklumkan posisi bayi anda dalam rahim. Bayi dalam kedudukan songsang mungkin perlu dilahirkan dengan pembedahan Caeserean. Masih ada 2 bulan untuk bayi anda berubah kedudukan, jadi jangan risau jika bayi dalam posisi songsang sekarang. Kebanyakan bayi akan berubah posisi dengan sendiri.

Minggu 29

Perkembangan janin anda kini bersaiz seperti labu madu, dengan berat kira-kira 1.1 kg dan kepanjangan sekitar 38.1 cm daripada kepala ke tumit. Bayi anda akan terus aktif. Beberapa pergerakan ringan sebelum ini kini telah menjadi pergerakan keras dan bertenaga yang mungkin mengujakan anda. Jika anda menyedari sebarang kekurangan pergerakan, kira bilangan pergerakan bayi anda. Kebiasaannya bayi akan bergerak sekurang-kurangnya 10 kali dalam masa 2 jam.

Minggu 30

Bayi anda sekarang bersaiz seperti kubis, dengan berat 1.3 kg dan kepanjangan 40 cm daripada kepala ke tumit. Bayi anda berterusan bertambah berat badan dengan lapisan lemak. Lemak ini membuatkan kulit bayi anda kurang berkedut dan memberikannya kehangatan selepas kelahiran.

Minggu 31

Bayi anda kini mempunyai saiz seperti sebiji kelapa, dengan berat 1.5 kg dan kepanjangan 40 cm daripada kepala ke tumit. Pada waktu ini bayi anda membuang air kencing sekitar 250 ml sehari ke dalam air ketuban. Bayi anda juga menelan air ketuban tersebut yang akan digantikan sepenuhnya beberapa kali sehari. Air ketuban berlebihan mungkin menunjukkan bahawa bayi anda tidak menelan dengan normal atau terdapat halangan gastrousus. Air ketuban yang sedikit pula menunjukkan bayi anda tidak kencing dengan betul dan mungkin mempunyai masalah pada buah pinggang atau saluran kencing.

Minggu 32

Perkembangan janin anda kini bersaiz seperti kentang, mengambil ruang yang banyak dalam uterus dengan berat sekitar 1.7 kg dan kepanjangan lebih kurang 42.5 cm daripada kepala ke tumit. Bayi anda boleh selamat di luar rahim jika anda bersalin pada waktu ini.

Minggu 33

Bayi anda kini mempunyai saiz seperti nanas dengan kepanjangan 43 cm daripada kepala ke tumit dan mempunyai berat sekitar 1.8 kg. Dalam minggu-minggu terakhir sebelum kelahiran ini, berbilion saraf berkembang dalam otak bayi anda membantunya mempelajari persekitaran in-utero (dalam rahim) – bayi anda boleh mendengar, merasa dan dapat melihat sedikit. Mata bayi anda boleh mengesan cahaya dan pupilnya (bahagian hitam mata) boleh mengembang atau mengecil sebagai reaksi kepada cahaya.

Minggu 34

Bayi anda kini seperti saiz sebiji tembikai susu, dengan berat sekitar 2.15 kg dan kepanjangan 46 cm daripada kepala ke tumit. Pada waktu ini kebanyakan bayi berada dalam posisi untuk kelahiran dan doktor dapat menentukan jika bayi anda berposisi kepala atau kaki dahulu.

Minggu 35

Bayi anda kini bersaiz seperti tembikai kecil, dengan berat 3.8 kg dan kepanjangan lebih kurang 46 cm. Dengan saiz ini, tidak ada ruang dalam uterus untuk bayi bergerak. Disebabkan itu, bilangan pergerakan bayi mungkin berkurang, tetapi bertambah kuat. Lemak sedang terkumpul di sekeliling badan bayi anda, terutamanya sekitar bahu.

Minggu 36

Bayi anda sekarang sebesar seperti sayur kubis dengan kepanjangan 47 cm daripada kepala ke tumit dan berat sekitar 2.7 kg.

Si kubis kecil yang anda perhatikan pada ultrabunyi tersebut bakal membentuk bayi yang berisi. Sekarang, telah ada lemak pada pipi bayi anda, dan otot menghisap yang kuat juga menyumbang kepada wajahnya yang bulat.

Minggu 37

Dengan kepanjangan 48 cm daripada kepala ke lutut dan berat sekitar 2.85 kg, anda boleh membandingkannya dengan saiz seikat sawi cina. Pada waktu ini, bayi anda sudah mempunyai koordinasi tubuh yang baik yang membolehkannya mengenggam tangan. Jika perut anda didedahkan kepada cahaya yang terang, bayi anda mungkin akan memandang ke arahnya dari dalam uterus.

Minggu 38

Bayi anda sekarang mempunyai saiz seperti batang sayur, dengan kepanjangan sekitar 45 cm daripada kepala ke tumit dan mempunyai berat sekitar 3.2 kg. Lemak kian berkumpul dalam badan bayi anda walaupun pertumbuhannya semakin perlahan sekarang. Anda mungkin menyedari pertambahan berat badan anda telah berkurang atau tiada.

Minggu 39

Bayi anda sekarang bersaiz seperti tembikai kecil dengan berat 3.5 kg dan kepanjangan daripada kepala ke kaki lebih kurang 50 cm. Kadangkala, tali pusat mungkin mengelilingi leher bayi. Ini tidak mendatangkan masalah melainkan jika berlaku tekanan kepada tali pusat sewaktu proses kelahiran, pembedahan Cesarean mungkin diperlukan. Tali pusat tersimpul pula jarang sekali berlaku, hanya sekitar 1% daripada semua kehamilan.

Minggu 40

Bayi anda sekarang bersaiz seperti sebiji labu kecil dan bersedia untuk kelahiran pada bila-bila masa. Berat bayi anda adalah sekitar 3.4 kg dengan kepanjangan lebih kurang 50.8 cm. Hanya 5% wanita melahirkan pada tarikh kelahiran yang diramalkan, dan ramai ibu yang pertama kali hamil mendapati mereka menunggu sehingga 2 minggu selepas jangkaan waktu kelahiran untuk menemui bayi mereka.

Minggu 41

Bayi anda sekarang bersaiz seperti sebiji buah nangka, dengan panjang lebih 50 cm dan berat 3.6 kg. Walaupun bayi selesa berada dalam rahim anda, namun si manja tidak boleh berada di dalam selama-lamanya. Kebanyakan doktor tidak akan membiarkan anda melebihi dua minggu daripada tarikh jangkaan bersalin anda kerana ia boleh meningkatkan risiko komplikasi kepada anda dan bayi.

Minggu 42

Mencecah usia 42 minggu kandungan, kehamilan anda sudah dikira sebagai terlebih hari (melebihi tarikh jangkaan bersalin anda). Bagaimanapun, penting untuk anda memahami perkara ini; tidak bermakna kehamilan terlebih hari menunjukkan ada sesuatu berlaku pada bayi anda. Malahan, kebanyakan bayi baru lahir sebenarnya tidak lahir semasa tarikh jangkaan mereka. Sebaliknya, dalam kebanyakan kes, bayi baru lahir hanya tiba dalam 2 minggu tarikh jangkaan bersalin, jadi ini bermakna tiada apa yang perlu dibimbangkan jika bayi anda masih belum lahir semasa tarikh jangkaan. 98% bayi baru lahir tiba sebelum penghujung minggu ke-42, jadi bayi anda berkemungkinan akan tiba lebih awal daripada yang anda jangkakan.

Baca juga:

Bayi Berisiko Jika Ibu Hamil Berpuasa Ramadan?

Tekanan Darah Tinggi dan Kehamilan

Buah-buahan Terbaik Ketika Hamil


Penjagaan Bayi Minggu ke-28

Perkembangan & Pelakuan

Perkembangan bayi anda

Pada usia ini, kanak-kanak cenderung untuk tertarik dengan anak patung haiwan pelbagai saiz. Apa jua boleh menjadi mainan kegemaran bayi anda dan dianggap sebagai tanda berdikari bayi semakin meningkat. Dalam erti kata lain, anak anda belajar bagaimana untuk memisahkan diri daripada anda dan perlahan-lahan menjadi lebih berdikari. Apabila menambah ahli baru untuk keluarga beruang teddy bayi anda, cari anak patung yang lembut dan dijahit kemas.

Mereka mungkin lebih bermain dengan bola (anda perlu memberi perhatian untuk tidak membeli bola yang boleh masuk ke dalam mulut bayi dengan mudah) berbanding mainan anak patung yang bersaiz besar. Salah satu cara untuk mengetahui jika anak anda mempunyai mainan kegemaran atau tidak adalah dengan cuba menjauhkannya, jika mereka menghalang mainannya diambil dengan bersungguh-sungguh, besar kemungkinan inilah mainan kegemaran bayi anda.

Pada minggu terakhir bulan ke-6, mereka akan dapat:

Merangkak jauh;

Berdiri daripada posisi duduk;

Bertukar dari merangkak kepada posisi duduk;

Ambil mana-mana objek kecil dengan sebahagian daripada ibu jari dan jari (jadi, simpan barang-barang berbahaya daripada jangkauan kanak-kanak);

Mengatakan “mama” atau “dada”.

Sokongan untuk bayi anda

Pada masa ini mereka boleh menanggung berat badan pada kaki mereka dan bayi suka menari, yang boleh menguatkan otot-otot pergerakan kemudian. Pastikan lengan dan siku bayi direndahkan dan bantu bayi berdiri di atas lantai atau di atas riba anda.

Anda mungkin perlu untuk membantu bayi anda mula bergerak dengan mengangkat mereka dari lantai (atau paha anda). Untuk menggalakkan perkembangan bayi, letakkan mainan di luar capaian mereka dan lihat bagaimana bayi cuba untuk mendapatkannya. Jika mereka menangis kerana tidak dapat apa yang mereka mahukan, biarkan dan galakkan mereka untuk berusaha dan bukannya memberikan mainan kepada mereka. Bayi hanya menangis untuk melepaskan kekecewaan dan kemudian mereka dengan cepat akan menjadi lebih yakin jika dapat melakukan segala-galanya sendiri.

Selepas beberapa percubaan, mereka akan dapat ke depan untuk merebut mainan dan kemudian kembali ke posisi asal. Tidak lama lagi mereka akan merangkak atau berguling-guling untuk bergerak dalam bilik. Anda boleh membantu mereka bergerak dengan lebih mudah dengan memastikan mereka memakai pakaian yang luas dan selesa.

Kesihatan & Keselamatan

Apa yang perlu saya bincangkan dengan doktor saya?

Bergantung kepada keadaan tertentu bayi, doktor akan melakukan ujian fizikal keseluruhan, menggunakan teknik diagnostik dan prosedur yang berbeza. Doktor atau jururawat akan memeriksa semua atau sebahagian besar daripada perkara-perkara berikut.

Mengukur kepekatan hemoglobin atau hematokrit untuk memeriksa anemia (biasanya dengan satu pin yang dicucuk di jari), terutama untuk bayi berat lahir rendah.

Panduan untuk apa yang akan berlaku pada bulan depan yang berkaitan dengan isu-isu seperti makan, tidur, perkembangan dan keselamatan untuk kanak-kanak.

 Apa yang perlu saya tahu?

Berikut adalah beberapa perkara yang perlu anda tahu:

Menu vegetarian untuk bayi anda

Bayi anda mungkin dapat menyerap semua vitamin, mineral, protein dari diet vegetarian yang mempunyai keseimbangan pemakanan. Bayi enam bulan boleh disediakan dengan kebanyakan nutrien daripada susu ibu atau susu formula dan makanan untuk bercerai susu seperti bijirin, puri buah-buahan, jus dan sayur-sayuran.

Diet yang seimbang adalah sangat penting untuk kanak-kanak, terutamanya jika mereka makan dengan cara yang normal. Mereka akan memerlukan protein untuk meningkatkan keupayaan untuk berkembangdan pulih. Jadi dengan diet tanpa daging, anda perlu mencari alternatif sumber makanan. Jika anda mahu memberikan bayi anda diet vegetarian, ingat bahawa vegetarian sangat kekurangan besi, jadi anda perlu memastikan bahawa makanan yang kaya dengan zat besi seperti bijirin, sayur-sayuran berdaun hijau seperti bayam ada dalam menu vegetarian bayi. Juga, anda perlu memastikan bayi anda dibekalkan vitamin B12 yang cukup dan D, riboflavin, kalsium dan zink melalui diet harian.

Hidangan yang boleh menggantikan daging ayam dan sesuai untuk bayi anda untuk memberhentikan penyusuan termasuklah keju, tauhu, kacang (dimasak dan lecek), bijirin penuh dan berkhasiat (roti, pasta, nasi dan bijirin), yogurt dan keju.

Diet garam,

Bayi  seperti kita, juga perlu garam. Tetapi mereka tidak perlu terlalu banyak garam. Malah, buah pinggang mereka tidak boleh mengendalikan sejumlah besar natrium, yang mungkin mengapa mereka mendapatkan nutrien dari susu ibu – minuman dengan natrium yang sangat rendah. Diet yang kaya dengan garam boleh mewujudkan tabiat hidup makan garam untuk anak anda.

Jangan cepat untuk menghukum bahawa kacang atau kentang lecek tanpa garam tidak akan menarik minat bayi. Beri selera bayi anda peluang untuk merasai makanan tanpa garam dan mereka akan mempunyai jangka hayat tabiat makan yang sihat. Pastikan mereka tidak mempunyai tabiat makan lebih garam serta bantu ahli keluarga mengurangkan pengambilan garam, dengan membaca label makanan secara teratur. Produk seperti roti dan bijirin sarapan, kek dan biskut boleh mengandungi sejumlah besar natrium. Apabila membeli makanan bayi, pastikan anda sentiasa memilih makanan yang mempunyai kurang daripada 50 mg garam setiap hidangan.

Bijirin pemakanan tambahan

Apabila bayi berusia enam bulan, bayi anda memerlukan lebih banyak zat besi. Mujurlah, bijirin yang menguatkan anak anda adalah sumber penggantian besi sangat popular. Sila berunding dengan doktor anda untuk arahan mengenai cara untuk membekalkan zat besi yang sesuai untuk kanak-kanak.

Cuba makan jenis oat, barli atau yang lain. Mungkin mereka akan suka rasanya sedikit. Anda juga boleh mencampurkan sejumlah kecil bijirin dengan salah satu daripada buah-buahan yang mereka sukai.

Kerisauan Saya

Apa yang saya risaukan?

Berikut adalah beberapa perkara yang mungkin anda risaukan:

Mencari kasut yang betul untuk bayi anda

Dalam fasa perkembangan ini, mereka masih perlu berkaki ayam. Namun tidak ada yang salah apabila anda melengkapkan bayi anda dengan kasut berhias untuk majlis-majlis khas selagi sesuai. Kerana kaki bayi anda tidak sesuai untuk berjalan, jadi kasut yang anda beli tidak benar-benar diperlukan. Kasut untuk bayi haruslah ringan, diperbuat daripada fabrik yang tidak menghalang pernafasan kulit (kulit atau kain, tetapi bukan plastik), dengan tapak fleksibel supaya anda boleh merasa jari kaki bayi di dalam.

Tahniah! Anda telah berjaya melalui minggu 28. Kami tidak sabar untuk menunjukkan kepada anda bagaimana bayi anda sedang berkembang pada minggu 29.


Elak Bahaya Minum Kopi Setiap Hari Dengan Ikut 7 Cara Hilang Ketagih Ini!

Jika anda perlu minum kopi setiap hari untuk kekal fokus ketika bekerja, inilah masanya untuk fikir semula hubungan anda dengan kopi. Tahukah anda akan bahaya minum kopi setiap hari? Tabiat ini boleh menyebabkan ketagihan yang sukar untuk dipatahkan.

Mengikut statistik, 8 daripada 10 orang di Amerika Syarikat merupakan peminum kopi tegar.

Ramai yang lupa bahawa kafein bukan sahaja terkandung di dalam kopi, ia juga boleh didapati
di dalam minuman berkarbonat, teh dan juga coklat!

Kafein juga merupakan stimulan nombor 1 di dunia. Minuman ini boleh membuatkan kita lebih fokus dan relaks.

Malah, kafein juga merupakan satu bahan yang boleh menyebabkan ketagihan yang teruk.

Ramai yang terlepas pandang akan bahaya minum kopi setiap hari.
Ketagihan kopi boleh menyebabkan kita mengalami simptom seperti sakit kepala, mudah marah, sakit belakang, mengantuk dan loya.

Nampak tak betapa besarnya kesan ketagihan kopi dalam hidup kita!

Cara menghentikan ketagihan kafein

Sebenarnya, ada dua cara utama untuk menghentikan kebergantungan terhadap kafein. Yang pertama ialah berhenti secara perlahan-lahan.

Langkah yang kedua pula menggunakan langkah yang lebih holistik iaitu dengan melakukan perubahan gaya hidup.

Langkah kedua ini lebih sukar untuk dilakukan, namun dapat meningkatkan kualiti hidup serta membuatkan kita lebih sihat dan bersemangat.

Namun, ada banyak lagi langkah lain yang boleh dipraktikkan oleh mereka yang ingin berhenti minum kopi. Antaranya ialah:

1.
Baca dulu senarai kandungan minuman

Ramai yang main teguk sahaja minuman dan langsung tidak menghiraukan apa yang terkandung di dalamnya.

Bagi mereka yang ingin berhenti minum kopi, pastikan anda kaji dulu
bahan apa yang terdapat di dalam minuman
 yang anda ambil setiap hari.

Untuk pengetahuan anda, minuman lain seperti teh, air berkarbonat dan minuman tenaga turut mempunyai kafein.

Tidak ada gunanya jika anda takut mengenai bahaya minum kopi, namun masih lagi mengambil semua minuman yang dinyatakan ini!

2. Elak bahaya minum kopi setiap hari dengan b
erhenti secara perlahan-lahan

Jangan
berhenti minum kopi secara tiba-tiba
. Seperti ketagihan lain, kopi boleh mendatangkan
withdrawal symptom
 yang teruk.

Jika anda ingin berhenti secara perlahan-lahan, cuba kurangkan jumlah kopi yang diambil setiap hari.

Sebagai contoh, cuba minum separuh cawan kopi setiap hari.

Antara kebaikan berhenti secara perlahan-lahan ialah:

Kurangnya simptom yang buruk.

Kita boleh bekerja seperti biasa dan kekal produktif.

Tidak pening kepala disebabkan ketiadaan kopi.

Tidak akan menyebabkan badan ‘terkejut’ dengan perubahan yang drastik.

3.
Tambah air dalam kopi

Walaupun rasanya akan menjadi tawar, kopi yang telah dicampur dengan air mempunyai kandungan kafein yang sedikit.

Namun, anda masih boleh menikmati secawan kopi yang penuh tanpa perlu rasa bersalah.

4. Sesekali c
uba kopi
decaf
bagi elak bahaya minum kopi setiap hari

Tidak ada salahnya jika anda ingin bertukar kepada kopi
 decaf
. Walaupun rasanya tidaklah seasli kopi biasa, kopi
decaf
 mengandungi jumlah kafein yang jauh lebih sedikit berbanding kopi biasa.

Mungkin anda pernah dengar mengenai keburukan kopi
decaf
 yang
dikatakan boleh menyebabkan kanser.

Namun, jangan risau!
Decaf
 sebenarnya tidak akan mendatangkan sebarang penyakit. Malah, ia boleh membantu anda kurangkan ketagihan terhadap kopi.

5.
Cuba minuman baharu

Mungkin inilah masa yang peling sesuai untuk mencuba minuman baharu. Cuba gantikan secawan kopi dengan
teh hijau atau teh herba yang mempunyai pelbagai khasiat yang tersendiri!

6.
Pesan kopi saiz kecil untuk elak bahaya minum kopi setiap hari

Takut dengan bahaya ambil kafein, tapi masih mahu pesan secawan kopi? Tidak ada masalah!

Lepas ini, cuba beli kopi dalam cawan yang lebih kecil. Jangan terpengaruh pula dengan pujukan barista untuk
upgrade
 ke cawan yang lebih besar ya!

7.
Tanya diri sebelum beli

Paling penting, tanya diri terlebih dahulu sebelum beli kopi. Jika jawapannya adalah tidak, anda sebenarnya tidak perlu pun minum kopi pada hari ini. Jangan lupa akan bahaya minum kopi setiap hari dan sebab anda ingin berhenti!

Mana tahu, hujung bulan nanti anda boleh ada banyak lebihan duit yang boleh masuk ke dalam tabung simpanan!

Bukan mudah untuk berhenti minum kopi

Berhenti minum kopi bukanlah sesuatu yang mudah. Sebab itulah, kita tidak digalakkan untuk berhenti secara tiba-tiba.

Sama seperti ketagihan lain,
 ia mungkin makan masa yang lama untuk dihentikan.

Malah, mungkin ada juga di antara kita yang sebenarnya ketagih kepada gula dan bukannya kafein yang terkandung dalam kopi.

Selain itu, cuba gantikan kopi dengan minuman lain yang lebih sihat. Sebagai contoh, lebihkan pengambilan air kosong.

Air kosong bukan sahaja dapat mengelakkan dehidrasi
, ia juga dapat mengkumuhkan kafein daripada badan dan membuatkan anda rasa lebih sihat dan segar setiap hari.

Kopi boleh menjadi minuman yang sangat baik untuk membantu kita kekal fokus. Walau bagaimanapun, ada terlalu banyak bahaya minum kopi setiap hari.

Namun, tidak salah jika ingin belanja diri anda kopi sekali-sekala. Kopi hanya akan menjadi masalah jika anda terlalu bergantung kepadanya!


Ada Tompok Merah Kecoklatan Pada Kaki? Ini Sebab Dermopati Diabetik

Dermopati diabetik merupakan salah satu komplikasi yang boleh berlaku terhadap penghidap diabetes. Bagaimana keadaan dermopati diabetes ini?

Secara umumnya, anda boleh melihat perubahan warna atau kemunculan tompok pada bahagian bawah kaki anda.

Ingin tahu lebih lanjut berkenaan komplikasi diabetes ini? Semuanya telah kami sediakan di bawah.

Baca lebih lanjut tentang Kencing Manis
di sini.

Apakah yang dimaksudkan dengan dermopati diabetik?

Dermopati diabetik merupakan sejenis masalah kulit yang biasanya akan muncul pada bahagian bawah kaki pesakit diabetes.

Keadaan ini juga disebut dengan nama
pigmented pretibial patches
 atau
shin spots
 (bintik tulang kering).

Untuk makluman anda, tidak semua pesakit diabetes akan mengalami keadaan ini.

Namun, hampir 50% penghidap diabetes mengalami
masalah tertentu pada kulit
 mereka, dan salah satunya ialah dermopati diabetes.

Antara tanda atau simptom yang dapat dilihat ialah kemunculan
luka atau tompok
 kecil pada kulit yang berbentuk lonjong.

Ia biasanya berwarna kemerah-merahan atau kecoklatan.

Gangguan ini boleh berlaku pada mana-mana bahagian tubuh, namun lebih kerap berlaku pada bahagian kulit tulang kering anda.

Mereka yang telah berusia lebih kerap mengalami keadaan ini disebabkan faktor sudah lama menghidap penyakit diabetes.

Tompok pada kulit ini mungkin akan hilang atau menjadi kekal.

Simptom-simptom dermopati diabetik

Simptom yang dialami oleh pesakit diabetes mungkin akan berbeza-beza mengikut individu.

Namun, ciri utama keadaan kulit ini ialah kemunculan tompok-tompok berbentuk lonjong dengan warna kecoklatan atau kemerahan.

Selain itu, pesakit diabetes juga akan mengalami
luka atau lebam
 yang boleh berlaku pada mana-mana bahagian tubuh.

Walau bagaimanapun, ia lebih biasa terbentuk di kawasan kaki bawah berdekatan tulang kering anda.

Tompok-tompok pada kulit ini boleh muncul secara tiba-tiba tanpa anda sedari.

Pada peringkat awal, ia akan berwarna merah muda, kecoklatan atau ungu.

Anda boleh merasakan permukaan yang sedikit bersisik pada kawasan tompok ini apabila disentuh.

Bahagian tengah tompok pula mungkin kelihatan lebih dalam berbanding bahagian tepi tompok.

Seiring peredaran masa, tompok-tompok ini akan berkembang menjadi kecoklatan dan berbentuk lonjong.

Mungkin ramai pesakit diabetes akan berasa cemas saat mereka melihat tompok ini pada kulit mereka.

Namun, keadaan ini sebenarnya tidaklah berbahaya.

Punca yang menyebabkan dermopati diabetes

Punca sebenar yang menyebabkan keadaan kulit ini tidaklah diketahui dengan pasti setakat ini.

Namun, terdapat beberapa teori berkenaan bagaimana ia boleh berlaku.

Persatuan Diabetes Amerika Syarikat (ADA) menyatakan bahawa, penyakit diabetes boleh menyebabkan sedikit perubahan berlaku pada pembuluh darah kecil atau kapilari.

Perubahan ini mungkin turut memberi kesan terhadap pembuluh darah yang berada di sekitar kaki anda.

Selain itu, terdapat juga teori yang menyatakan faktor pemulihan luka yang lambat disebabkan kurangnya aliran darah ke bahagian kaki.

Ia juga mungkin berlaku disebabkan
 kerosakan saraf
 akibat penyakit diabetes.

Tompok-tompok pada kawasan tulang kering kaki biasanya boleh muncul disebabkan kecederaan yang berlaku pada kaki.

Kecederaan ini mungkin telah memicu respons tubuh yang berlebihan, terutamanya dalam kalangan pesakit diabetes dengan gejala yang tidak terkawal.

Penyakit diabetes yang tidak terkawal ini boleh menghalang aliran darah yang lancar ke bahagian tubuh yang lain.

Lama-kelamaan, keadaan ini boleh mengganggu kemampuan tubuh untuk menyembuhkan luka dengan berkesan.

Kesannya, muncullah luka atau tompok yang kelihatan seperti lebam pada kulit.

Diagnosis dan rawatan dermopati diabetik

Apabila anda berjumpa dengan doktor, perkara pertama yang akan dilakukan olehnya adalah dengan melihat keadaan kulit anda.

Doktor akan melihat bentuk, warna, saiz dan lokasi tompok ini terjadi untuk menentukan puncanya.

Sekiranya doktor mengesyaki terdapat masalah lain yang menyebabkan keadaan ini, doktor mungkin akan mengesyorkan ujian biopsi kulit dengan menguji sampel kulit anda.

Bagi kaedah rawatan pula, tidak terdapat kaedah atau cara khusus yang digunakan untuk mengubati keadaan ini.

Tompok ini akan menghilang dengan sendirinya dalam tempoh beberapa bulan.

Ada juga pesakit diabetes yang mengambil masa lebih dari setahun untuk ia benar-benar hilang.

Malah, ada juga tompok yang akan kekal pada kulit selama-lamanya.

Walaupun anda tidak boleh mempercepatkan proses untuk menghilangkannya, namun anda boleh mengawal keadaan ini.

Sekiranya kulit anda berasa agak kering atau bersisik, cuba sapukan gel atau krim pelembap untuk memperbaiki keadaan kulit anda.

Gunakan produk yang
mengandungi kolagen
 atau
gliserin
.

Kajian menunjukkan bahawa, produk yang mempunyai bahan-bahan ini boleh mengembalikan warna kulit kepada warna asalnya.

Selain itu, perkara yang paling penting bagi pesakit diabetes adalah dengan mengawal paras gula darah setiap masa.

Amalkan gaya atau corak pemakanan yang sihat dan bernutrisi.

 Jangan lupa untuk sentiasa mengekalkan gaya hidup yang aktif dan bersenam sekurang-kurangnya 30 minit setiap hari.

Kawal gula darah setiap masa untuk elak dermopati diabetes

Perkara terpenting untuk anda mengelakkan dermopati diabetik ini daripada terjadi adalah dengan
mengawal gula darah.

Ia bukan sahaja boleh mengelakkan dermopati diabetik ini daripada berlaku, malah boleh menghindarkan pelbagai komplikasi diabetes yang lain.

Dengan mengawal gula darah, ia mungkin tidak akan menghilangkan tompok pada kaki anda secara terus, tetapi boleh mencegah daripada munculnya tompok-tompok baharu pada masa akan datang.


Kesan Diabetes Pada Tubuh Boleh Buat Rambut Gugur? Jaga-jaga!

Ramai individu yang ada masalah ini tanpa mengira jantina dan usia. Apa yang lebih membimbangkan, mereka juga tidak tahu sebab rambut gugur itu terjadi!

Selain penuaan dan pemakanan
, antara sebab rambut gugur lain yang mungkin paling tidak disangka adalah angkara penyakit kencing manis. Benarkah?

Untuk mengetahui mengenai masalah ini dengan lebih lanjut, jom teruskan membaca artikel.

Apa kesan diabetes pada tubuh badan?

Jika individu ada kondisi diabetes, maka tubuh badan penderita itu mungkin tidak akan dapat menghasilkan atau menggunakan insulin dengan sebaiknya.

Untuk pengetahuan anda, insulin adalah hormon yang berfungsi menguraikan gula di salur darah daripada makanan dan minuman kepada sel untuk tenaga.

Apabila
insulin tidak dapat dihasilkan atau digunakan dengan efektif
, maka kadar glukosa akan meningkat lalu menjejaskan fungsi dan sistem tubuh badan.

Dalam pada itu, ia juga berisiko merosakkan salur darah yang berfungsi membawa oksigen ke sekitar tubuh badan untuk memperbaiki organ dan tisu.

Kerosakan ini seterusnya turut boleh menyebabkan oksigen tidak sampai ke folikel rambut yang akan menjejaskan kitaran pertumbuhan bulu dan rambut.

Akibatnya, penyakit kencing manis boleh jadi salah satu daripada sebab rambut gugur itu terjadi!

Diabetes antara sebab rambut gugur?

Buat anda yang mungkin belum tahu,
kebiasaannya rambut akan menjalani 3 fasa yang utama
:

Fasa pertama
 – Fasa pertumbuhan rambut ini akan kekal sekitar 2 tahun atau lebih dan akan tumbuh pada kadar 1 ke 2 cm per bulan

Fasa kedua
 – Fasa rambut rehat ini akan bertahan sekitar 100 hari lamanya

Fasa ketiga
 – Fasa rambut gugur ini akan berlaku selepas fasa-fasa tadi tamat

Penyakit kencing manis pula boleh menjadi dalang yang akan mengganggu fasa-fasa ini lantas menjejaskan proses rambut tumbuh, rehat lalu gugur.

Ia juga bukan sahaja akan jadi sebab
rambut gugur pada kepala malahan juga pada kawasan tubuh badan
 seperti tangan, kaki serta lain-lain bahagian.

Ini adalah disebabkan oleh penderita diabetes lebih cenderung mengalami penyakit
alopecia areata
, di mana sistem imun akan menyerang folikel rambut.

Selain itu, ia juga adalah disebabkan kesan sampingan kencing manis seperti kerosakan kelenjar tiroid, stres, ubatan atau rawatan untuk penyakit tersebut.

Apa yang anda mungkin perlu buat?

Sekiranya anda ada masalah ini namun tidak tahu apa sebab rambut gugur itu terjadi, sila segera berjumpa dengan doktor untuk mendapatkan diagnosis.

Seandainya benar bahawa ia adalah disebabkan diabetes, laporkan pada doktor segala simptom termasuk rambut gugur pada kepala ataupun tubuh badan lain.

Apa yang anda mungkin perlu buat untuk mengelak masalah ini daripada jadi lebih teruk adalah
dengan cara merawat penyakit kencing manis itu terlebih dahulu
.

Caranya adalah dengan mengawal diet, mengubah gaya hidup serta mengambil ubatan atau rawatan bagi membantu menstabilkan kadar gula dalam darah.

Apabila diabetes itu sudah terkawal, maka anda mungkin perasan bahawa rambut yang gugur pada kepala atau tubuh badan lain juga akan lebih terkawal.

Apa petua untuk rambut gugur lain?

Seperti mana yang telah kami nyatakan di atas tadi, perkara pertama yang anda perlu buat adalah
diagnosis dan rawat kondisi diabetes terlebih dahulu jika ada
.

Kemudian, terdapat juga beberapa petua untuk rambut gugur lain, termasuklah:

#1. Ambil ubatan topikal @ oral

Pakar dermatologi anda mungkin akan mempreskripsikan anda dengan ubatan topikal seperti
minoxidil
yang perlu disapu pada kulit kepala atau tempat lain.

Selain itu, anda juga mungkin akan dipreskripsikan dengan ubatan oral seperti finasteride yang perlu dimakan untuk memperbaiki kadar pertumbuhan rambut.

Jika ia benar disebabkan oleh kondisi
alopecia areata
,
 pengambilan steroid untuk mengurangkan kerengsaan dan keradangan
 pada kulit mungkin perlu digunakan.

Petua rambut gugur #2. Suplemen biotin

Biotin adalah vitamin yang biasa ditemui dalam kekacang, bijirin dan sayuran dan perlu diambil oleh penderita diabetes kerana ia akan menurunkan parasnya.

Suplemen ini sangat penting dalam usaha
mengelakkan rambut gugur dan menggalakkan rambut
 tubuh, namun dapatkan nasihat daripada doktor terlebih dahulu.

#3. Penggunaan rambut palsu

Ia bukanlah penyelesaian yang bersifat kekal namun cara ini mungkin boleh menyorokkan masalah kebotakan sementara anda mencari cara yang lebih efektif.

#4. Penanaman rambut baru

Akhir sekali, anda juga mungkin boleh menjalani prosedur penanaman rambut baru yang ternyata bersifat kekal namun mungkin hadir dengan kos yang agak tinggi.

Konklusinya, penyakit kencing manis memang benar boleh jadi salah satu sebab rambut gugur serta
mendatangkan pelbagai lagi kesan sampingan yang berbahaya
.

Disebabkan itu, jangan pandang remeh masalah diabetes ini kerana ia mungkin boleh menjejaskan kehidupan anda dari aspek dalaman dan luaran tubuh badan.

Sila berjumpa dan berkonsultasi dengan doktor untuk mendapatkan informasi dan nasihat lebih lanjut tentangnya!


Adakah Selamat untuk Berpuasa Sewaktu Mengambil Warfarin?

Apa itu Warfarin?

Warfarin merupakan ubat antikoagulan yang digunakan untuk mengelakkan pembekuan darah berbahaya daripada terbentuk atau bertambah teruk. Pembekuan darah diperlukan untuk mencegah atau menghentikan pendarahan, tetapi pembekuan darah berbahaya boleh menyebabkan serangan jantung, strok, trombosis vena atau embolisme paru-paru. Warfarin bertindak mengganggu pembentukan gumpalan darah. Ramai orang merujuk kepada antikoagulan sebagai “pencair darah”; tetapi Warfarin sebenarnya bukanlah mencairkan darah, sebaliknya menyebabkan darah mengambil masa lebih lama untuk membentuk gumpalan.

Siapa yang Perlu Mengambil Warfarin

Warfarin digunakan oleh pesakit yang mempunyai masalah atau risiko berlakunya pembekuan darah tidak normal, seperti:

Atrial Fibrillation
 : Degupan jantung tidak teratur

Prosthetic Heart-Valve
 : Gantian injap jantung

Deep Vein Thrombosis
 : Darah beku di kaki

Pulmonary Embolism
: Darah beku di paru-paru

Matlamat terapi warfarin adalah untuk mengurangkan kecenderungan pembekuan darah, bukan untuk mengelakkan pembekuan sepenuhnya. Oleh itu, kesan warfarin perlu dipantau dengan teliti menggunakan ujian darah yang menunjukkan bacaan INR.

Adakah Puasa Ramadan menjejaskan Kesan Warfarin

Bacaan INR menerangkan kadar berlakunya pembekuan darah dalam badan. Dos Warfarin bergantung kepada sasaran INR yang dikehendaki supaya berada dalam julat yang disyorkan. Kebiasaannya julat INR yang dikehendaki adalah antara 2.0 hingga 3.0. Ujian darah perlu dilakukan dari semasa ke semasa sepanjang tempoh rawatan bagi memantau bacaan INR. Sekiranya INR terlalu rendah, darah beku tidak akan dicegah, tetapi jika INR terlalu tinggi, terdapat peningkatan risiko pendarahan.

Dalam satu kajian terhadap pesakit berpuasa yang mengambil Warfarin, berpuasa didapati boleh meningkatkan julat INR dalam pesakit yang mengambil warfarin dalam keadaan stabil. Oleh itu bagi pesakit yang memang ditetapkan untuk mempunyai INR yang tinggi, langkah pengawasan dan penyesuaian dos mungkin diperlukan semasa berpuasa.

Langkah Keselamatan sewaktu Puasa

Memandangkan puasa boleh meningkatkan INR atau dalam erti kata lain boleh meningkatkan risiko anda mengalami pendarahan, pastikan anda mengambil langkah berjaga-jaga sepanjang berpuasa. Antara langkah yang patut anda lakukan:

Mengambil warfarin seperti yang diarahkan oleh doktor atau ahli farmasi. Jangan gandakan dos hari ini jika terlupa mengambilnya semalam.

Melakukan ujian darah seperti yang diarahkan.

Memaklumkan kepada doktor dan ahli farmasi mengenai ubat-ubatan, ubat tradisional, herba-herba dan makanan tambahan (suplemen) yang diambil.

Memastikan pemakanan seimbang sepanjang berpuasa. Bincang dengan doktor atau pakar pemakanan tentang saranan yang patut anda amalkan.

Berjumpa doktor jika sakit atau mengalami luka atau pendarahan yang lebih teruk daripada biasa.

Memberitahu doktor/doktor gigi/ahli farmasi bahawa anda sedang dalam rawatan dengan ubat Warfarin.


Faktor Risiko Ini Boleh Jadi Punca Individu Alami Alzheimer, SEMAK Sekarang Juga!

Penyakit Alzheimer adalah keadaan
 apabila seseorang itu hilang atau lupa ingatan. Tetapi apakah punca dan faktor risiko untuk mengalaminya?

Untuk mendapatkan lebih banyak informasi tentang Kesihatan Otak dan Saraf, anda boleh klik
di sini
.

Definisi

Apa itu penyakit Alzheimer?

Alzheimer merupakan
satu penyakit yang progresif
 menyebabkan lupa ingatan dan fungsi mental penting yang lain.

Pada mulanya, seseorang pesakit Alzheimer akan mengalami sedikit kekeliruan dan sukar untuk mengingati sesuatu perkara.

Lama-kelamaan, mereka akan melupakan orang yang penting dalam hidup mereka dan melalui perubahan personaliti yang mendadak.

Penyakit ini juga selalunya
dikaitkan sebagai punca demensia
 — sejenis kumpulan kecelaruan minda yang mengakibatkan kehilangan kemahiran intelektual dan sosial.

Dalam penyakit Alzheimer, sel-sel otak tidak berkembang dan mati, menyebabkan kemerosotan ingatan dan fungsi mental.

Apakah kebarangkalian untuk seseorang mengalami lupa ingatan?

Penyakit ini sudah menjadi kebiasaan dalam kalangan masyarakat. Ia boleh diatasi dengan mengurangkan faktor risiko. Sila berhubung dengan doktor anda untuk mengetahui lebih lanjut.

Simptom-simptom

Apakah simptom-simptom lupa ingatan?

Pada mulanya akan sering terlupa dan mengalami sedikit kekeliruan — mungkin petanda awal yang dapat kita lihat pada pesakit Alzheimer.

Tetapi lama-kelamaan, penyakit ini akan
hilang ingatan tiba-tiba
, terutama sekali ingatan yang baru tercipta. Kadar kemerosotan simptom adalah tertakluk kepada seseorang individu.

Perubahan otak yang
dikaitkan dengan penyakit Alzheimer
 membawa peningkatan kepada masalah:

Ingatan

Berfikir secara rasional

Membuat pertimbangan dan keputusan

Merancang dan melaksanakan kerja-kerja yang biasa dilakukan

Perubahan pada personaliti dan tingkahlaku

Perubahan otak yang berlaku dalam penyakit Alzheimer boleh menjejaskan cara bertindak dan perasaan anda. Pesakit Alzheimer boleh mengalami:

Kemurungan

Sikap tidak ambil peduli

Lebih suka menyendiri

Perubahan mood yang mendadak

Tidak mempercayai orang lain

Mudah naik angin dan bersikap kasar

Perubahan pada pola rehat/tidur

Sering menyimpang atau merayau-rayau

Kehilangan perasaan

Berilusi, mempercayai sesuatu barang telah dicuri

Banyak kemahiran penting tidak hilang sehingga penghujung penyakit ini. Ini termasuk keupayaan untuk membaca, menari dan menyanyi,
menikmati muzik
, terlibat dalam kraf dan hobi, mengingati dan berkongsi cerita.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza.

Seharusnya anda berbincang dengan doktor mengenai kaedah rawatan yang terbaik untuk keadaan anda.

Punca

Apakah punca lupa ingatan Alzheimer?

Para saintis percaya bahawa bagi kebanyakan orang,
penyakit Alzheimer disebabkan
 oleh kombinasi faktor genetik, gaya hidup dan faktor persekitaran yang mempengaruhi otak dari masa ke masa.

Kurang daripada 5 peratus, Alzheimer disebabkan oleh perubahan genetik tertentu yang hampir memastikan seseorang akan menghidap penyakit ini.

Walaupun punca penyakit ini masih belum dikenalpasti sepenuhnya, namun kesannya terhadap otak memang sangat jelas. Alzheimer merosakkan dan membunuh sel-sel otak.

Otak yang terkesan dengan
Alzheimer mempunyai kurang sel
 dan tidak banyak berhubung dengan sel-sel otak lain yang masih terselamat berbanding otak pada tubuh badan seseorang yang sihat.

Faktor-faktor Risiko

Apakah yang meningkatkan risiko saya kepada lupa ingatan Alzheimer?

Terdapat pelbagai faktor yang mempengaruhi keadaan kesihatan ini:

Umur

Sejarah keluarga dan genetik

Sindrom Down

Jantina

Kerosakan kognitif yang ringan

Trauma di kepala

Gaya hidup

Kesihatan organ jantung

Pembelajaran sepanjang hayat dan penglibatan sosial

Diagnosis & Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana diagnosis ditentukan terhadap pesakit lupa ingatan Alzheimer?

Tiada ujian khusus buat masa ini yang dapat mengesahkan bahawa anda mempunyai penyakit Alzheimer.

Doktor akan membuat penilaian
mengenai sama ada Alzheimer
 adalah penyebab simptom berdasarkan maklumat yang diberikan dan keputusan pelbagai ujian yang membantu menjelaskan diagnosis.

Penyakit Alzheimer boleh didiagnosis dengan ketepatan yang lengkap hanya selepas kematian, apabila pemeriksaan mikroskopik otak mendedahkan ciri serta kekusutan dalam otak.

Bagi membantu membezakan penyakit Alzheimer daripada
sebab-sebab kehilangan ingatan yang lain
, doktor kini biasanya bergantung pada jenis ujian berikut:

Ujian Fizikal dan neurologikal

Ujian makmal

Ujian status mental dan neuropsikologikal

Pengimejan Otak

Bagaimana penyakit Alzheimer dirawat?

Rawatan
 Alzheimer ketika ini boleh membantu untuk seketika dengan gejala hilang ingatan dan
perubahan kognitif yang lain
. Dua jenis rawatan yang digunakan untuk merawat gejala kognitif:

Cholinesterase inhibitors
.

Memantine (Namenda)

Kadang-kadang ubat-ubatan lain seperti anti-kemurungan digunakan untuk membantu mengawal simptom tingkah laku yang
berkaitan dengan penyakit Alzheimer
.

Tetapi beberapa ubat hanya boleh digunakan dengan berhati-hati.

Sebagai contoh, beberapa ubat tidur biasa – zolpidem (Ambien), eszopiklone (Lunesta) dan lain-lain – boleh meningkatkan kekeliruan dan risiko ketidakstabilan tubuh sehingga terjatuh.

Ubat anti-kemurungan
 – klonazepam (Klonopin) dan lorazepam (Ativan) – meningkatkan risiko jatuh, kekeliruan dan pening. Sentiasa periksa dengan doktor anda sebelum mengambil sebarang ubat-ubatan baru.